title: Hankasalmen kirjasto

text: Kirjasto on historiansa aikana ehtinyt muuttaa moneen otteeseen. Aluksi kirjasto toimi maamiesseuran ravintolahuoneen nurkassa, josta se siirrettiin vuonna 1954 rauhallisempaan paikkaan talon yläkertaan. Kolmen vuoden kuluttua uusi toimitila järjestyi paloasemalta. Vuonna 1966 kirjasto muutti jälleen: nyt Säästöpankin vuokralaiseksi postilta vapautuneisiin liiketiloihin. Vuonna 1977 kirjastotilat järjestettiin virastotalon alakertaan. Kirjastolautakunnan toiveena oli jo 1960-luvulta lähtien ollut oma kirjastorakennus, ja sellainen saatiin viimein vuonna 1993 kirkonkylälle virastotalon viereen, Rantakalliontielle, jossa pääkirjasto toimii edelleen.


title: Hankasalmen kirjasto

text: Hankasalmen kirjastopisteistä kokoelmansa ja asiakasmääriensä puolesta suurin on kirkonkylässä Rantakalliontiellä sijaitseva pääkirjasto. Se toimii arkkitehti Saara Juolan suunnittelemassa, vuonna 1993 valmistuneessa kirjastotalossa. Kirjastossa on noin 32 000 kirjaa sekä monipuolinen valikoima musiikkia, aikakaus- ja sanomalehtiä ja muita lainattavia aineistoja. Kirjastossa on myös internet-päätteitä asiakkaiden käyttöön. Pääkirjaston yhteydessä sijaitsee kirjaston varasto, jossa säilytetään muun muassa arkistoitavia lehtiä sekä vanhempaa kirja-aineistoa. Pääkirjastossa säilytetään myös kirjaston kotiseutukokoelmaa, joka koostuu hankasalmelaisten julkaisemasta tai Hankasalmeen liittyvästä aineistosta. Pääkirjastossa järjestetään kuukausittain vaihtuvia näyttelyitä sekä erilaisia kulttuuritapahtumia. Pääkirjasto on avoinna arkisin.


title: Hankasalmen kirjasto

text: Aseman kylällä avattiin piirikirjasto vuonna 1952. Kirjasto on alusta alkaen toiminut Aseman koulurakennuksessa. Koulurakennus saneerattiin kokonaisuudessaan vuosina 2008–2009, missä yhteydessä myös kirjaston tilat uudistettiin. Aseman kirjaston kokoelmassa on noin 11 000 kirjaa, sanoma- ja aikakauslehtiä sekä muuta lainattavaa aineistoa. Kirjastossa on myös internet-päätteitä asiakkaiden käyttöön. Aseman kirjasto on avoinna arkisin.


title: Hankasalmen kirjasto

text: Niemisjärven piirikirjasto perustettiin Niemisjärven koululle vuonna 1965. Kirjasto toimii edelleen koulun tiloissa. Niemisjärven kirjaston kokoelmaan kuuluu noin 6500 kirjaa, pieni lehtivalikoima sekä muuta lainattavaa aineistoa. Asiakkaiden käytössä on myös internet-pääte. Niemisjärven kirjasto on koulun lukukausien aikana avoinna kahtena päivänä viikossa.


title: Hankasalmen kirjasto

text: Kirjastoautotoiminta alkoi Hankasalmella vuonna 1971, toisena kuntana Keski-Suomen läänissä. Kirjastoauto kiertää Hankasalmen kunnan alueella arkipäivisin: reitillä on yhteensä noin 90 pysäkkiä. Kirjastoauton kokoelmaan kuuluu noin 5000 kirjaa, aikakauslehtiä sekä muuta lainattavaa aineistoa. Asiakkaiden käytössä on internet-pääte. Kirjastoauto hoitaa myös aineistokuljetuksia Hankasalmen eri kirjastopisteiden välillä.


title: Adrian Tomine

text: Adrian Tomine (s. 31. toukokuuta 1974 Sacramento Kalifornia) on yhdysvaltalainen sarjakuvataiteilija. Tominen päätyö on Drawn and Quarterlyn vuodesta 1994 julkaisema sarjakuvalehti "Optic Nerve". Lehden tarinoita on julkaistu useina kokoelmina. Tomine kuvittaa säännöllisesti myös The New Yorkeria. Hän sai vuonna 1996 parhaan uuden tulokkaan Harvey-palkinnon.


title: Selma Abrahamsson

text: Selma Sofia Abrahamsson (12. heinäkuuta 1872 Kaarlela – 15. joulukuuta 1911 Korpilahti) oli suomenruotsalainen opettaja ja kirjailija joka käytti nimimerkkiä "Flavia".


title: Selma Abrahamsson

text: Abrahamsson kävi vuoden verran Kruunupyyn kansanopistoa ja hän toimi pienten lasten koulun opettajana Alavetelissä ja Kaarlelassa. Hän oli mukana raittiusliikkeessä ja kirjoitti artikkeleita muun muassa Husmodern- ja Nutid (Astra)-lehtiin.


title: The Gentleman’s Alliance Cross

text: The Gentleman's Alliance Cross on Arina Tanemuran Shōjo-mangasarja. Sarjan kääntää japanista suomeksi Egmont Kustannus.


title: The Gentleman’s Alliance Cross

text:
15-vuotias Haine Otomiya on reipas pieni Keisarillista Akatemiaa käyvä tyttö. Hän oli jo nuorena ihastunu Shizumasa-sama Touguuhun, joka pelasti tämän yankiin elämästä.
Shizumasa-sama tuli kuitenkin vakavasti sairaaksi ja häntä näyttelee hänen veljensä Takanari Touguu. He molemmat rakastuivat Haineen joten Hainen on päätettävä kumman valitsisi.


title: The Gentleman’s Alliance Cross

text: 15-vuotias Haine Otomiya on reipas pieni Keisarillista Akatemiaa käyvä tyttö. Hänellä on synkkä menneisyys; Haine myytiin Kamiyan perheestä Otomiyan perheeseen 50 miljoonalla jenillä (mikä on Japanissa pikku summa). Sen jälkeen hän ryhtyi yankiiksi (eräänlainen jengitappelija). Silloin hänen ainoa valonpilkkunsa oli eräs kuvakirja, jonka piirtäjä oli Shizumasa-sama. Juuri Shizumasa pelastaa Hainen ja saa tämän kulkemaan valoisempaa tietä.


title: The Gentleman’s Alliance Cross

text:
Shizumasan innoittaana Haine siis siirtyy ystävättärensä Ushion kanssa akatemiaan. Haine huomaa kuitenkin
Shizumasa-saman muuttuneen. Tämä ei enää hymyile, vaan on aivan toisenlainen
kuin Haine muistaa; ei yhtään kiltti ja vahva, vaan sisäänpäinkääntynyt ja töykeä.
Haine on kuitenkin päättänyt päästä Shizumasa-saman sydämeen ja auttaa tätä
pääsemään eroon yksinäisyydestään.


title: The Gentleman’s Alliance Cross

text:
Tie pronssista- hopeakastiin ei ole ruusuinen. Kuitenkin löydettyään
Shizumasa-saman ilmojen puutarhasta, Haine pääsee oppilasneuvoston
Ichinomiyan avustuksella Shizumasan henkivartijaksi ja sekalaisten
asioiden hoitajaksi oppilasneuvostoon. Myös Ushio pyytää isältään
rahaa päästäkseen Hainen kanssa oppilasneuvostoon.


title: The Gentleman’s Alliance Cross

text:
Shizumasa torjuu Hainen kerta toisensa jälkeen, mutta Haine
ei aio luovuttaa, vaikka oppilasneuvoston homo poika
Magurikin haluaisi tehdä tunteensa selväksi Shizumasalle. Pikkuhiljaa Haine
saa Shizumasankin avaamaan sydäntään. Vihdoin kaikki vaikuttaa olevan menossa
parempaan suuntaan ja Magurikin on luovuttanut Shiizunin suhteen ja löytänyt
uuden ihastuksen (postinkantajan!) Sitten Shizumasa tunnustaakin Hainelle
rakkautensa! Juuri tunnustuksen jälkeen Shizumasan ja Hainen seuraan
liittyykin toinen Shizumasa! Tämä "toinen Shizumasa" kertoo Hainelle, että se
Shizumasa joka on ollut akatemialla, onkin Takanari, hänen isoveljensä!


title: The Gentleman’s Alliance Cross

text:
Sitten Shizumasa kertoo Hainelle ettei voi käydä akatemiaa sairautensa
vuoksi ja Takanari (Shizumasaa näytellyt) on vain teeskennellyt tykkäävänsä
Hainesta! Haine järkyttyy tästä ja lupaa odottaa Shizumasaa, kunnes tämä palaa
akatemiaan.


title: The Gentleman’s Alliance Cross

text:
Myöhemmin Takanari kuitenkin kertoo Hainelle, ettei teeskentele, vaan onkin alannut
tykätä Hainesta oikeasti. Hainea odottaa raskas päätös Shizumasan ja Takanarin
välillä. Kumpi heistä on piirtänyt kuvakirjan? Siihen hän ei osaa vastata.
Ongelmia aiheuttaa myös rakkauttaan etsivä Maora ja Haineen ihastunut Ushio.
Pahin on kuitenkin ehkä Hainen myynyt isä Kazuhito, jota Haine pelkää suunnattomasti..


title: The Gentleman’s Alliance Cross

text:
Haine Otomiya
"Taso: Pronssi/Platina"
15-vuotias tyttö joka on ihastunut Shizumasa-samaan. Hänet adoptoitiin Otomiyan perheeseen Kamiyan perheestä 50 miljoonaa jeniä vastaan. Hän on entinen yankii mutta joskus hän saa raivokohtauksia... On Shizumasa-saman valetyttöystävä "Platina" Haine on erittäin vilpitön, mutta koheltaa yhtä mittaa.


title: The Gentleman’s Alliance Cross

text:
Shizumasa Touguu
"Taso: Kulta"
Keisarillisen akatemian "keisari" ja ainoa joka on kulta-tasolla. Sairastui vakavasti leukemiaan joten häntä näyttelee Takanari Touguu. Rakastunut Haineen ja on iloinen ja sosiaalinen. Hän auttoi Hainen pois yankii-piireistä.


title: The Gentleman’s Alliance Cross

text:
Takanari Touguu
"Taso: Kulta"
Ihastunut Haineen ja näyttelee Shizumasaa. Hyvin epäsosiaalinen ja ei hymyile melkein koskaan. Aluksi lähestyi Hainea vain satuttaakseen Shizumasaa, mutta lopulta ihastui tähän. Haine opetti Takanaria luottamaan ihmisiin.


title: The Gentleman’s Alliance Cross

text:
Yoshitaka 'Maora' Ichinomiya
"Taso: Hopea"
Oikeasti poika mutta esittää tyttöä koska hän rakastui Maguriin. On Magurin lapsuudenystävä ja Hainen hyvä ystävä. Ei pahemmin väleissä Ushion kanssa. Lemmikkilammas Okorimakuri-kun. Maora on sama henkilö kuin postinkantaja.


title: The Gentleman’s Alliance Cross

text:
Maguri Tsujimiya
"Taso: Hopea"
Homo. Pitää alussa Shizumasa-samasta, mutta luovuttaa tämän suhteen koska on tämän paras ystävä. Tykkää postinkantajasta, joka osoittautuukin Maoraksi. Ei pidä aluksi Hainesta.


title: The Gentleman’s Alliance Cross

text:
Ushio Amamiya
"Taso: Hopea"
Vihaa miehiä, eikä halua puhua muille tytöille kuin Hainelle. Ushio on monien miehien kanssa, vain saadakseen Hainelta huomiota. Haine on hänen koko elämänsä. Hän tuntee kuitenkin vääristynyttä rakkautta Hainea kohtaan, sillä hän ajattelee, että ellei antaisi kokonaan itseään Hainelle, Haine ei pitäisi hänestä.


title: The Gentleman’s Alliance Cross

text:
Postinkantaja
"Koulun työntekijä"
Hainen henkinen tuki ja työkaveri (Haine siivoaa koululla). Aina iloinen ja välittää työstään ja oppilaista. Hänellä on salainen henkilöllisyys. Lemmikki-kissa nimeltään Paru-kun. Oikeasti Maora.


title: The Gentleman’s Alliance Cross

text:
Strahl Tachimiya
"Koulun vartija"
Asiallinen henkilö, joka huolehtii oppilaiden hyvinvoinnista. Ei päästä ketään poikaa liian lähelle Hainea, sillä tämä on keisarin platina. Pitää postinkantajasta. Yumikon veli, mutta he eivät ole hyvissä väleissä.


title: The Gentleman’s Alliance Cross

text:
Riiko-chan
"Taso: Pronssi"
Tsukasan paras ystävä ja Hainen ystävätär, kun tämä oli pronssi. Rakastunut Toyaan.


title: The Gentleman’s Alliance Cross

text:
Tsukasa
"Taso: Pronssi"
Riikon paras ystävä ja Hainen ystävätär, kun tämä oli pronssi.


title: The Gentleman’s Alliance Cross

text:
Yumiko Tachimiya
"Taso: Hopea"
Multimediakerhon johtaja, ihailee keisaria. Ei pidä Hainesta, mutta tulee toimeen tämän kanssa. Motto: "Savua jopa ilman tulta!"


title: The Gentleman’s Alliance Cross

text:
Virkailijat A & B
"Taso: ?"
Kaksi mystistä tyttöä, joilla on siteet silmillä. Multimediakerhon jäseniä. Arvostavat Tachimiyaa.


title: The Gentleman’s Alliance Cross

text:
Tamiya-kun
"Taso: Hopea"
Entinen oppilasneuvoston virkailija. erotettiin, koska huijasi tehtävissä. Jumaloi Ushiota.


title: The Gentleman’s Alliance Cross

text:
Yukimitsu Tsujimiya
"Entinen keisari"
Siirtyi tittelin hävittyään pimeälle puolelle ja perusti Harhaoppiset-ryhmän. Magurin isoveli. Rakastaa Ushiota.


title: The Gentleman’s Alliance Cross

text:
Harhaoppiset-jäsenet
Neljä poikaa, jotka kunnioittavat Yukimitsua. Pimeällä puolella.


title: The Gentleman’s Alliance Cross

text:
Mizuki Kotomia
"Yläastelainen"
Kusamen ystävä. Naistenmies, mutta tykkää Komakista. Esiintyy vain extra-tarinassa.


title: The Gentleman’s Alliance Cross

text:
Senri-sensei
"Opettaja"
Senri on Touguun perheen palvelija ja koulun lääkäri. Hän sai Ushion ymmärtämään, että Haine pitää tästä vaikkei tämä antaisikaan itseään kokonaan Hainelle. Senri sai silmälasit kuolleelta rakastetultaan Shoukalta ja lupasi ettei ottaisi niitä koskaan muiden edessä pois.


title: The Gentleman’s Alliance Cross

text:
Miruko-sensei
"Opettaja"
Lapsellinen ja lapsen kokoinen opettaja, joka käyttää pupukorva-hupputakkia. Omistaa lemmikki-lihansyöjäkasvin. Tykkää tosissaan Paru-kunista (Postinkantajan kissa).


title: The Gentleman’s Alliance Cross

text:
Choko-sensei
"Opettaja"
Omien sanojensa mukaisesti Keisarillisen Akatemian kaunein opettaja. Haaveilee treffeistä Senrin kanssa auringon laskiessa. Ei kestä ollenkaan päihdyttäviä juomia. Vaikuttaa viileältä ja tyylikkäältä, mutta hänellä on tosi tyttömäinen maku.


title: The Gentleman’s Alliance Cross

text:
Akatemianjohtaja-san
"Rehtori"
Sidettä silmien päällä pitävä arvoituksellinen mies, joka paljastuu Strahliksi. Huolehtii oppilaiden hyvinvoinnista.


title: The Gentleman’s Alliance Cross

text:
Shouka Touguu
Takanarin ja Shizumasan biologinen äiti. Senrin rakastettu. Hän oli hyvin sairas ja joutui silti synnyttämään, minkä takia hän karkasi Senrin kanssa, mutta kuoli sairaskohtaukseen lumisessa maassa. Pani Senrin lupaamaan, ettei tämä ottaisi lasejaan pois kenenkään muun edessä.


title: The Gentleman’s Alliance Cross

text:
Kyouka Touguu
Shoukan identtinen sisko, Takanarin ja Shizumasan äiti Shoukan kuoltua. Hänen terveytensä on vakaampi kuin siskonsa. Auttoi Hainea löytämään Takanarin, kun tämä oli vangittu. Hänellä ei ollut valtaa lopettaa kaksois-järjestelmää. Kaunis nainen.


title: The Gentleman’s Alliance Cross

text:
Shuuichirou Touguu
Shizumasan ja Takanarin isoisä. Kylmä ja rauhallinen, päättää yksin kaikista Touguuta koskevista asioista, sillä on suvun päämies. Keksi kaksois-järjestelmän. Hyvin rikas, asuu isossa talossa.


title: The Gentleman’s Alliance Cross

text:
Touya
"Takanari-saman seuralainen"
Touya on Takanarin seuralainen/palvelija ja kulkee tämän mukana jatkuvasti. Touya kannustaa Takanarin ja Hainen rakkautta enemmän kuin kukaan muu.


title: The Gentleman’s Alliance Cross

text:
Kiriaki
"Shizumasa-saman seuralainen"
Kiriaki on erittäin tyyni ja vakava, mutta pitää ja arvostaa paljon Shizumasaa.


title: The Gentleman’s Alliance Cross

text:
Kasuga Touguu
Shizumasan ja Takanarin serkku. Oli/on Hainen yankii-jengin (Dark Mermaidin) johtaja ja taisteli Hainen kanssa selät vastakkain. Suuttui kun Haine lähti jengistä ja katkaisi tältä hampaan. Lopulta luopuu yankii-touhuista, koska on ihastunut Kiriakiin.


title: The Gentleman’s Alliance Cross

text:
Kusame Otomiya
"Yläasteen oppilasneuvoston vara-puheenjohtaja." Hänestä tuli Hainen veli, kun hänen äitinsä Ryokka ja Hainen isä Itsuki menivät naimisiin. Tykkää Hainesta, mutta ei saa vastakaikua tunteisiinsa. Aluksi vihaa Komakia, mutta huomaa sitten olevansa rakastunut tähän.


title: The Gentleman’s Alliance Cross

text:
Itsuki Otomiya
Hainen biologinen isä. Adoptoi Hainen Kamiyan perheestä. Seurusteli lukiossa Maikan kanssa, mutta he joutuivat eroamaan kun Kazuhito vei Maikan pakolla. He saivat kuitenkin lapsen (Hainen) ja Maika huijasi että Haine olisi Kazuhiton itsensä lapsi. Yleensä erittäin iloinen ja kiltti. Meni naimisiin Ryokkan kanssa ja hän rakastaa tätä kovasti.


title: The Gentleman’s Alliance Cross

text:
Ryokka Otomiya
Kusamen äiti ja Itsukin vaimo. Ryokka on erittäin kiltti ja äidillinen. Hän ihaili Maikaa lukioaikoina.


title: The Gentleman’s Alliance Cross

text:
Komaki Kamiya
"Yläasteen oppilasneuvoston puheenjohtaja." Hainen pikkusisko. Arvostaa Hainea erittäin paljon ja pitää tästä kovasti. Hän haluaa olla kovasti itsenäinen ja vahva. Tykkää Kusamesta.


title: The Gentleman’s Alliance Cross

text:
Maika Kamiya
Hainen oikea äiti. Kun Haine adoptoitiin, hänen muistinsa katosi. Rakasti Itsukia, mutta mennessään Kazuhiton kanssa naimisiin, hän alkoi pikkuhiljaa lämmetä Kazuhitolle..


title: The Gentleman’s Alliance Cross

text:
Kazuhito Kamiya
Maikan mies, Komakin ja Tashibanan isä. Erittäin ankara ja vakava, ei hymyile juuri koskaan. Haine pelkää häntä. Antoi Hainen adoptoitavaksi, koska halusi päästää tämän vapauteen. Rakastui Maikaan ja otti tämän väkipakolla itselleen.


title: The Gentleman’s Alliance Cross

text:
Tashibana Kamiya
Komakin ja Hainen pikkuveli, ala-asteella. Ihailee kovasti Shizumasaa ja haluaa tulla keisariksi.


title: Pohjois-Baikalin piiri

text: Pohjois-Baikalin piiri (, ) on kunnallinen itsehallintoalue Burjatian tasavallassa Venäjällä. Vuonna 1925 perustetun piirin pinta-ala on 53 991 neliökilometriä. Asukkaita on 14 700 henkeä (vuonna 2009).


title: Pohjois-Baikalin piiri

text: Pohjois-Baikalin piiri sijaitsee Burjatian pohjoisosassa. Idässä se rajoittuu Mujan, kaakossa Bauntin, etelässä Kurumkanin ja Barguzinin piireihin sekä lännessä ja pohjoisessa Irkutskin alueeseen. Kokonaan Pohjois-Baikalin piirin sisäpuolella Baikalin luoteisrannalla sijaitsee piiriin kuulumaton Severobaikalskin kaupunkipiirikunta, asukasluvultaan piiriä suurempi.


title: Pohjois-Baikalin piiri

text: Piirin alue käsittää Baikalin pohjoisrannat ja Verhnjaja Angaran jokilaakson. Pinta-alasta huomattava osa on metsää. Hyötykaivannaisia ovat polymetallit, kupari ja nikkeli, kulta, kalium- ja alumiiniraaka-aineet, rakennuskivi, kvartsi, maametallit ja apatiitti. Seudulla sijaitsee Barguzinin luonnonpuisto.


title: Pohjois-Baikalin piiri

text: Piiriin kuuluvat Jantšukanin, Kitšeran, Nižneangarskin ja Novyi Uojanin kaupunkikunnat (kaupunkimaiset taajamat) sekä kuusi maalaiskuntaa: Angoja, Baikalskoje, Holodnoje, Kumora, Uojan ja Verhnjaja Zaimka. Neljällä maalaiskunnalla on evenkiläisen kunnan status. Hallinnollinen keskus on Nižneangarsk, josta on 1025 kilometriä tasavallan pääkaupunkiin Ulan-Udeen. Asutuskeskuksia on yhteensä 12.


title: Pohjois-Baikalin piiri

text: Seudun kanta-asukkaita ovat evenkit, joita nykyään on 4,5 % piirin väestöstä. Venäläisiä on 83,8 %, ukrainalaisia 3,6 %, burjaatteja 2,9 %, tataareja 1,1 % ja valkovenäläisiä 0,7 %. Kaupunkiväestön osuus on 78,2 %.


title: Pohjois-Baikalin piiri

text: Piirin kautta kulkee Baikalin–Amurin rautatie. Tärkeimmät elinkeinot ovat kalastus ja kalanjalostus, rakennus- ja kaivostoiminta sekä puunhankinta ja -jalostus. Suuria maatalousyrityksiä on kaksi. Evenkit harjoittavat metsästystä, kalastusta ja poronhoitoa.


title: Pohjois-Baikalin piiri

text: Piirissä on kolme lasten taidekoulua, kulttuuri- ja vapaa-ajankeskuksia, kirjastolaitos ja kotiseutumuseo. Nižneangarskissa toimii vuonna 1992 perustettu evenkiläinen kansanperinnekeskus ja taidesalonki. Seudulla on useita kuumia lähteitä, joista tunnetuin on Baikalin itärannalla sijaitseva Hakusyn parantola.


title: Pohjois-Baikalin piiri

text: Paikallislehtenä ilmestyy "Baikalski meridian" (”Baikalin meridiaani”).


title: Kalkkilaasti

text: Kalkkilaasti on laastia, joka on sekoitettu kalkista, hiekasta ja vedestä. Laastin runkoaineena on hiekka, joka ottaa vastaan laastiin kohdistuvan kuormituksen paineen. Kalkki puolestaan on sidosaine, joka sitoo hiekkarakeet yhteen ja kiinnittää laastin kiviin tai tiiliin. Vesi vaikuttaa laastin työstettävyyteen, ja se muodostaakin sidosaineen kanssa juoksevan seoksen.


title: Kalkkilaasti

text: Keskiajalla kalkkilaastissa oli runsaasti kalkkia hiekkaan verrattuna. Laastissa oli lisäksi sen lujittamiseksi ja kuivumisen nopeuttamiseksi karvoja, hiiltä ja tiilimurskaa.


title: Verhnjaja Angara

text: Verhnjaja Angara () on Baikaljärveen laskeva joki Burjatian tasavallassa Venäjällä. Sen pituus on 438 kilometriä, sadealueen laajuus 21 400 neliökilometriä ja keskimääräinen virtaama 265 kuutiometriä sekunnissa.


title: Verhnjaja Angara

text: Verhnjaja Angara saa alkunsa Baikalin ja Vitimin vedenjakajalta ja virtaa yläjuoksullaan kapeassa laaksossa muodostaen koskia. Alajuoksulla se virtaa leveässä soisessa laaksossa ja laskee Baikaliin muodostaen suiston. Joki on liikennöintikelpoinen 270 kilometrin matkalla.


title: Del Harris

text: Delmer ”Del” William Harris (s. 18. kesäkuuta 1937 Plainfield) on yhdysvaltalainen koripallovalmentaja. Viimeksi hän on toiminut New Jersey Netsin apuvalmentajana.


title: Del Harris

text: Harris aloitti valmennusuransa Earlham Collegen lukiojoukkueesa, josta hän siirtyi ABA:ssa pelanneeseen Utah Starsiin. Joukkueen lopetettua toimintansa Harris liittyi Houston Rocketsin apuvalmentajaksi, mutta nousi kolme kauden jälkeen päävalmentajaksi. Hän toimi joukkueessa vuoteen 1986, jolloin hän liittyi Milwaukee Bucksiin. Harris toimi myös Bucksissa ensin apuvalmentaja, mutta nousi myöhemmin päävalmentajaksi. Vuonna 1994 Harris siirtyi Los Angeles Lakersiin parin vuoden valmentamattomuuden jälkeen. Ensimmäisellä kaudellaan hänet valittiin ksi. Harris lopetti joukkueen päävalmentajana kauden 1998–1999, mutta toimi vielä tämän jälkeen Dallas Mavericksin, Chicago Bullsin ja New Jersey Netsin apuvalmentajana. Helmikuussa 2010 Harris lähti Netsistä joukkueen pelattua yhden sarjahistorian huonoimmista kausista.


title: Kronogrammi

text: Kronogrammi on lause tai kirjoitus, jossa tietyt kirjaimet muodostavat roomalaisina numeroina tulkittuina tietyn luvun, yleensä vuosiluvun. Sana tulee kreikan kielen sanoista "chronos" ("aika") ja "gramma" ("kirjain"). Kronogrammeissa voi jokainen sana sisältää yhden numeron tai sitten numerot oikeassa järjestyksessä, kuten kirjoituksessa AMORE MATVRITAS (MMVI = 2006).


title: M/S Cheri

text: M/S Cheri on suomalainen yhteisalus. Cheri liikennöi Nauvon poikittaista liikennealuetta. Alus lähtee Pärnäisistä ja pysähtyy muun muassa Kirjaisissa, Gullkronassa ja Stenskärissä. Cherin omistaa Transportservice Oy Sjövägen Ab. Alus on rakennettu vuosina 1986–7 ja sen pituus on 10,3 metriä, leveys 3,2 metriä ja syväys 1,0 metriä. Cherin maksiminopeus on 18 solmua ja sille mahtuu 12 matkustajaa.


title: Avery Johnson

text: Avery Johnson (25. maaliskuuta 1965 New Orleans) on yhdysvaltalainen entinen koripalloilija ja koripallovalmentaja. Hänet valittiin kaudella 2005–2006 ksi. Kaudella 1997–1998 Johnson palkittiin NBA:n NBA Sportsmanship Awardilla.


title: ’38

text: ’38 ("38 – Auch das war Wien") on Wolfgang Glückin ohjaama saksalais-itävaltalainen draamaelokuva vuodelta 1987. Elokuva kertoo Wienin viimeisistä kuukausista 1938 ennen Anschlussia.


title: ’38

text: Elokuva oli Oscar-ehdokkaana parhaasta vieraskielisestä elokuvasta 1986.


title: ’38

text: Oscar-ehdokkuudet:


title: Helga Nowitzki

text: Helga Nowitzki (o.s. Bredenbröcker) on saksalainen koripalloilija.


title: Helga Nowitzki

text: Bredenbröcker edusti Saksan naisten koripallomaajoukkuetta vuoden 1966 EM-kisoissa. Kaiken kaikkiaan hän pelasi kolmekymmentä maaottelua. Seuratasolla Bredenbröcker edusti TG Würzburgia, jonka paidassa hän pelasi parhaimmillaan pääsarjan loppuottelussa.


title: Helga Nowitzki

text: Nowitzki on naimisissa entisen ammattilaiskäsipalloilijan, Jörg-Werner Nowitzkin kanssa. Heillä on kaksi lasta: Dirk Nowitzki ja Silke Nowitzki, jotka molemmat ovat tunnettuja koripalloilijoita.


title: Pardon the Interruption

text: Pardon the Interruption on yhdysvaltalainen ESPN-kanavan esittämä urheiluohjelma. Ohjelman juontajina toimivat Tony Kornheiser ja Michael Wilbon, jotka keskustelevat urheiluaiheista. Sarjaa on esitetty vuodesta 2001 lähtien.


title: Luettelo WWE-mestareista

text: Tämä on luettelo WWE-mestareista. WWE Raskaansarjan maailmanmestareista on oma luettelonsa.


title: Luettelo WWE-mestareista

text: Useimmin WWE-mestaruuden on voittanut John Cena, joka on voittanut mestaruuden 15 kertaa. Kauimmin mestaruutta on pitänyt Bruno Sammartino, joka piti sitä kaikkiaan 8 vuotta. Lyhiten pitänyt oli Andre The Giant, joka piti sitä ainoastaan 45 sekuntia. Nuorin mestari oli Brock Lesnar, joka oli tuolloin (2002) vain 25-vuotias. Vanhin mestari on taas Vince McMahon, joka voitti mestaruuden ollessaan 54-vuotias. Nykyinen mestari on Roman Reigns.


title: Euroscar Award

text: Euroscar Award on palkinto, joka myönnetään Euroopan parhaalle koripalloilijalle. Palkintoa on kutsuttu koripallon Oscar-palkinnoksi. Euroscar-palkinnon saajan päättää koripalloilijoista, koripallovalmentajista ja urheilutoimittajista koostuva komitea. Miesten palkinnon päättävässä komiteassa on mukana henkilöitä 28:sta eri maasta. Palkinnon jakaa italialaislehti "La Gazzetta dello Sport".


title: Euroscar Award

text: Euroscar-palkinto on jaettu vuodesta 1979 lähtien, ja eniten valintoja on saavuttanut Arvydas Sabonis ja Dirk Nowitzki jotka ovat voittaneet palkinnon kuusi kertaa. Toiseksi eniten valintoja on saanut Toni Kukoč, jolle palkinto on myönnetty viisi kertaa.


Koripallon Euroopan-mestaruuskilpailut 1999 olivat 31. FIBA Europen järjestämät EM-kilpailut. Ne järjestettiin Ranskassa 21. kesäkuuta-3. heinäkuuta. Euroopan-mestaruuden voitti Italia, ja hopealle sijoittui Espanja ja pronssille Jugoslavia.


title: Väinö Lennart

text: Väinö Lennart Vainio, kirjailijanimi Väinö Lennart (sukunimi vuoteen 1906 "Juslin"; 11. elokuuta 1892 Tuusula – 12. kesäkuuta 1912) oli suomalainen näytelmäkirjailija ja pakinoitsija. Väinö Lennart kirjoitti pakinoita nimimerkillä "Hyväntoivon Heikki".


title: Monte Vista

text: Monte Vista voi viitata:


title: Aatamin kylkiluu (vuoden 1949 elokuva)

text: Aatamin kylkiluu ("Adam's Rib") on George Cukorin ohjaama yhdysvaltalainen komediaelokuva vuodelta 1949. Se kertoo asianajaja-avioparista (Katharine Hepburn ja Spencer Tracy), jotka murhaoikeudenkäynnissä ovat vastakkaisilla puolilla.


title: Aatamin kylkiluu (vuoden 1949 elokuva)

text: Elokuva muistetaan ennen muuta Ruth Gordonin ja Garson Kaninin älykkäästä käsikirjoituksesta.


title: Aatamin kylkiluu (vuoden 1949 elokuva)

text: "Aatamin kylkiluu" oli Oscar-ehdokkaana parhaasta alkuperäisestä käsikirjoituksesta (Ruth Gordon ja Garson Kanin).


title: Aatamin kylkiluu (vuoden 1949 elokuva)

text: Se hyväksyttiin Yhdysvaltain kongressin kirjaston National Film Registryyn 1991.


title: Tekla Renfors

text: Tekla Katarina Renfors (23. lokakuuta 1872 – 22. toukokuuta 1912) oli suomalainen runoilija ja suomentaja joka käytti nimimerkkejä "**Tarina" ja "T.R.".


title: Tekla Renfors

text: Renfors suomensi 1904 Suomen evankelis-luterilaisen kirkon virsikirjan virren 134 Pyhä, pyhä, pyhä sanat. Hän suomensi myös useita hengellisiä lauluja.


title: Suomen euroviisut 1961–2006

text: Suomen euroviisut 1961–2006 on albumi, joka sisältää kaikki Suomen edustuskappaleet Eurovision laulukilpailussa vuosilta 1961–2006. Levyn kansilehdestä löytyy tarinoita kappaleiden takaa. Osasta kappaleista on mukana lisäksi myös englanninkielinen versio. Levyn julkaisi Warner Music vuonna 2007.


title: Rick Carlisle

text: Richard Preston Carlisle (s. 27. lokakuuta 1959 Ogdensburg) on yhdysvaltalainen entinen koripalloilija ja nykyinen Dallas Mavericksin päävalmentaja.


title: Rick Carlisle

text: Carlisle pelasi yliopistokoripalloa Virginian yliopistossa, josta hän ilmoittautui . Varaustilaisuudessa hänestä tuli Boston Celticsin 23. varaus. Carlisle sai Bostonissa vähän peliaikaa, mutta oli joukkueen mukana voittamassa kauden 1985–1986 mestaruutta. Marraskuussa 1987 Carlisle lähti joukkueesta ja liittyi New York Knicksin joukkueeseen. Hän pelasi Knicksissä kesään 1989 saakka aloittaen seuraavan kauden New Jersey Netsissä. Ammattilaisuransa Carlisle lopetti joulukuussa 1989 pelattuaan Netsissä ainoastaan viisi ottelua.


title: Rick Carlisle

text: Carlisle aloitti valmentamisuransa vielä saman kauden aikana toimien Netsin apuvalmentajana. Nets-kausinaan hän toimi apuvalmentajana muun muassa Bill Fitchin ja Chuck Dalyn valmentamissa joukkueissa. Viiden kauden jälkeen Carlisle siirtyi Portland Trail Blazersin apuvalmentajaksi ja kolmen kauden jälkeen edelleen Indiana Pacersiin. Vuonna 2001 Carlisle aloitti Detroit Pistonsin päävalmentaja ja hänet valittiin heti ksi. Kauden 2002–2003 jälkeen Carlisle sai joukkueesta potkut, vaikka oli johdattanut Pistonsin pudotuspeleihin yli kymmenen vuoden tauon jälkeen. Seuraavalle kaudelle Carlisle siirtyi Indiana Pacersin valmentajaksi. Hän toimi joukkueen valmentajana neljän vuoden ajan, kunnes sai potkut huonosti menneen kauden takia huhtikuussa 2007. Toukokuussa 2008 Carlislesta tuli Dallas Mavericksin päävalmentaja.


title: Talousihme

text: Talousihme on nimitys eräiden maiden historiassa ajanjaksoille, jolloin kansantalous kasvoi voimakkaasti. Nimitystä käytetään muun muassa seuraavista:


title: Naamakirja

text: Naamakirja on Jope Ruonansuun 20. studioalbumi. Se julkaistiin 16. kesäkuuta 2010.


title: Naamakirja

text: Albumi ylsi Suomen virallisen listan sijalle 10.


title: Jörg-Werner Nowitzki

text: Jörg-Werner Nowitzki (s. 1943 Altmittweida) on saksalainen entinen käsipalloilija.


title: Jörg-Werner Nowitzki

text: Nowitzki oli 1960- ja 1970–luvulla lupaavimpia saksalaispelaajia. Nowitzki sai sopimustarjouksia TV Großwallstadtista sekä TSV Ansbachilta, mutta hän päätti pelata paikallisessa TG Würzburgissa. 1970–luvun alussa Nowitzki oli lähellä nousta Saksan käsipallomaajoukkueeseen, mutta sen aikainen päävalmentaja, Vlado Stenzel, tiputti hänet viimeisinä pelaajina pois kokoonpanosta. Würzburgin joukkueessa Nowitzki oli kuusi kertaa mukana Bundesliga-karsinnoissa.


title: Jörg-Werner Nowitzki

text: Nowitzki on naimisissa entisen ammattilaiskoripalloilijan, Helga Nowitzkin, kanssa. Heillä on kaksi lasta: Dirk Nowitzki sekä Silke Nowitzki, jotka molemmat ovat koripalloammattilaisia.


title: Kämnerinoikeus

text: Kämnerinoikeus ( < < ) oli Ruotsissa ja Suomessa tuomioistuin, joka toimi kaupungeissa raastuvanoikeuden alaisuudessa. Suomessa kämnerinoikeudet lakkautettiin vuonna 1868, jolloin niiden käsittelemät asiat siirtyivät raastuvanoikeuden ratkaistavaksi. Kämnerinoikeudessa käsiteltiin muut riita-asiat paitsi vekseli- ja merioikeusasiat ja eräät muut raastuvanoikeudelle kuuluneet asiat. Kämnerinoikeus ratkaisi myös vähäisempiä rikosasioita. Ensimmäinen muutoksenhakuaste oli raastuvanoikeus.


title: Kämnerinoikeus

text: Kämnerinoikeuksien lakkauttamisvuonna 1868 oli Suomessa seitsemän kämnerinoikeutta: Turun hovioikeuspiirissä Helsingin, Turun ja Porin kämnerinoikeudet, Vaasan hovioikeuspiirissä Vaasan ja Oulun kämnerinoikeudet sekä Viipurin hovioikeuspiirissä Viipurin ja Haminan kämnerinoikeudet.


title: Sanna Jalomäki

text: Sanna Jalomäki on suomalais-australialainen taiteilija. Lapsuutensa hän vietti Australiassa josta hän muutti Suomeen 1986.


title: Sanna Jalomäki

text: Hän aloitti näyttelijäntyön opinnot Tampereen yliopistossa. Loppuvuodesta 2008 alkuvuoteen 2011 hän asui Ateenassa, Kreikassa.


title: Sanna Jalomäki

text: Vuodesta 2012 Jalomäki on tehnyt suunnittelija Sinivuokko Koivulan kanssa yhteistyötä Pirjo&Purjo Productions nimikkeen alla. Hän on myös viiden taiteilijan TRKCrew -kollektiivin ja PPP-Art ry:n perustava jäsen.


title: Sanna Jalomäki

text: Hän on ohjannut taidetyöpajoja ja live-maalaustapahtumia yhteensä yli 500 henkilölle Helsingin alueella käyttäen Koivulan kanssa kehittämäänsä kimppakuvitustekniikkaa (esim. MUKANA-yhteisötaidehanke kulttuuritalo Stoan yhteistyössä ja "Minä – unelmista arkeen ja takaisin" -taidehanke Annantalon kanssa). Hän on johtanut erilaisia taideprojekteja, joissa yhteisöllisyys on tärkeänä komponenttina, muun muassa Wareco Oy:n kasvojenkohotus.


title: Sanna Jalomäki

text:
Jalomäki on myös englanninkielen aikuiskouluttaja.
Hän aloitti maalaamisen loppuvuodesta 2009 asuessaan Ateenassa, Kreikassa. Hänellä on ollut lukuisia soolo- ja ryhmänäyttelyitä Kreikassa, Suomessa ja Japanissa. Hänen teoksissaan toistuu ihmisen olemus ja tutkiminen (mm. potrettitaiteen kautta).


title: Nižneangarsk

text: Nižneangarsk () on kaupunkimainen taajama ja Pohjois-Baikalin piirin hallinnollinen keskus Burjatian tasavallassa Venäjällä. Se sijaitsee Baikaljärven pohjoisrannalla lähellä Verhnjaja Angara -joen suuta 23 kilometriä Severobaikalskin kaupungista koilliseen. Taajaman kautta kulkee Baikalin–Amurin rautatie. Asukkaita on 5 500 henkeä (vuonna 2009).


title: Nižneangarsk

text: Paikkakunnan katsotaan saaneen alkunsa venäläisen tutkimusmatkailijan Semjon Skorohodin vuonna 1643 perustamasta talvehtimispaikasta. Vuonna 1646 rakennettiin Verhneangarskin linnoitus, jota myöhemmin alettiin nimittää Nižneangarskiksi. Kitšerajoen suussa järjestettiin turkismarkkinoita. Nykyinen Nižneangarskin taajama on perustettu vuonna 1931.


title: Nižneangarsk

text: Nižneangarskista on säännöllinen lentoyhteys Ulan-Udeen ja Irkutskiin. Maantieyhteydet etelään ovat huonot ja laivaliikenne Baikalilla epäsäännöllistä. Taajamassa toimii kullankaivuuta harjoittava yritys, kalatehdas ja muuta elintarviketeollisuutta sekä metsätila. Palveluihin kuuluu kaksi lastentarhaa, keskikoulu, lasten luomistyön keskus, kulttuuritalo, kaksi kirjastoa ja piirisairaala.


title: Bulle (artisti)

text: Bulle (oikealta nimeltään Joni Bollström), tunnetaan myös nimellä Big Bollström, on suomalainen Vantaan Länsimäestä kotoisin oleva rap-artisti. Bulle aloitti uransa jo vuonna 2003, jolloin ilmestyi hänen ensimmäinen julkaisunsa "Paskaa purkkii". Bullen ensimmäinen virallinen kaupallinen studioalbumi "Äidinkielel" julkaistiin helmikuussa 2010 Karma Musiikin kautta.


title: Bulle (artisti)

text: Bulle muutti perheineen Kanadaan alkuvuodesta 1994. Vuonna 1995, 11 kuukauden kuluttua, perhe palasi Suomeen ja asettui asumaan Vantaan Länsimäkeen. Räppäämisen Bulle aloitti ollessaan kuudennella luokalla. Bulle piti tuohon aikaan mm. DMX:stä, Dr. Drestä ja Fintelligensistä. Maaliskuussa 2011 Bulle sai tyttölapsen. Ensimmäisen kerran asiasta kerrottiin mediassa Bassoradiossa. Bulle on taustaltaan romani. Bulle on myös mukana Spitaali Posse -nimisessä rap-yhtyeessä.


title: Äidinkielel

text: Äidinkielel on rap-artisti Bullen ensimmäinen virallinen studioalbumi. Albumi julkaistiin 15. helmikuuta 2010 Karma Musiikin kautta. Kappaleesta "Lähiöis" on julkaistu musiikkivideo.


title: Pitkäpyrstöjassana

text: Pitkäpyrstöjassana ("Hydrophasianus chirurgus") on eteläaasialainen kahlaaja. Sen elinympäristö ulottuu Pakistanista, Nepalista ja Intiasta itään Kaakkois-Kiinaan ja Taiwaniin, sekä täältä etelään Kaakkois-Aasiaan, Malakan niemimaalle, Etelä-Borneoon ja Filippiineille. Se talvehtii muun muassa Sumatralla ja Jaavalla sekä Omanissa ja Jemenissä. Lajin holotyypin kuvaili Giovanni Antonio Scopoli Luzonista 1786.


title: Seiväs

text: Seiväs tarkoittaa yleensä pitkää ja kapeaa esinettä, jonka päät on teroitettu. Se voi viitata seuraaviin asioihin:


title: Lootusjassana

text: Lootusjassana ("Irediparra gallinacea") on Kaakkois-Aasiassa ja Oseaniassa elävä kahlaaja. Sen elinympäristö ulottuu Filippiineiltä ja Indonesiasta Papua-Uuteen-Guineaan sekä Australian pohjois- ja itäosiin Sydneyyn saakka. Siitä tunnetaan kolme alalajia. Lajin holotyypin kuvaili Coenraad Jacob Temminck Menadosta Sulawesista 1828.


title: Pronssijassana

text: Pronssijassana ("Metopidius indicus") on eteläaasialainen kahlaaja. Sen elinympäristö ulottuu Intiasta Kaakkois-Aasiaan, Sumatralle ja Länsi-Jaavaan. Lajin holotyypin kuvaili John Latham Intiasta 1790.


title: Ensi-isku (vuoden 1996 elokuva)

text: Ensi-isku on hongkongilainen toimintakomediaelokuva, joka julkaistiin vuonna 1996. Elokuvan ohjasi Stanley Tong, pääosaa esittää Jackie Chan. Chan näyttelee hongkongilaista poliisia Chan Ka-Kuita, joka pyrkii yhdessä Interpolin kanssa saamaan kiinni laittomia aseita myyvän kauppiaan.


title: Pikkujassana

text: Pikkujassana ("Microparra capensis") on afrikkalainen kahlaaja. Sen elinympäristö käsittää Saharan eteläpuolisen Afrikan kosteikot Malista Sudaniin ja Etiopiaan, ja sieltä etelään Ugandaan, Keniaan, Sambiaan, Zimbabween ja Etelä-Afrikkaan, sekä Itä-Namibiaan ja Itä-Angolaan. Lajin holotyypin kuvaili Andrew Smith Algoa Baysta Etelä-Afrikasta 1839.


title: Degrowth

text: Degrowth (käytettyjä suomennoksia talouslasku, kohtuutalous, ei-kasvu, negatiivinen kasvu, kasvun purku/poisto, myötämäki; , ) on talouskasvun ensisijaisuuteen, kapitalismiin ja ylikulutukseen kriittisesti suhtautuva näkökulma sekä poliittinen, taloudellinen ja sosiaalinen liike. Degrowth-liike kannattaa tuotannon ja kulutuksen vähentämistä eli talouden kutistamista, koska ylikulutuksen uskotaan pahentavan nyky-yhteiskunnissa jo syntyneitä ympäristöongelmia ja epätasa-arvoa. Keskeinen ajatus on, että politiikan päämääräksi asetetaan ympäristöllinen kestävyys sekä inhimillinen hyvinvointi sen sijaan, että näihin panostettaisiin vain, jos talouden suhdanne- ja velkatilanne antaa myöten.


title: Degrowth

text: Degrowth-ajattelu ei välttämättä vastusta talouskasvua itsessään. Ydinongelmana nähdään ns. kasvunpakko, jonka mukaan talouskasvu on välttämätön ehto ympäristöongelmien ratkaisuun sekä tasa-arvon ja hyvinvoinnin turvaamiseen.


title: Degrowth

text: Degrowth-näkökulma kritisoi myös kestävän kehityksen ajatusta, koska vaikka kestävä kehitys pyrkii korjaamaan ympäristöongelmia, se nojaa yhä ajatukseen talouskasvusta. Kärkevimmin degrowth arvostelee kapitalismia, koska kapitalismissa pääomien ja tuotteiden kasautuminen tuotantoa kasvattamalla ovat haluttavia tavoitteita. Akateeminen degrowth-tutkimus perustuu erityisesti ekologiseen taloustieteeseen ja tutkimusta julkaistaan mm. Ecological Economics ja Journal of Cleaner Production -lehdissä.


title: Degrowth

text: Degrowth-liikkeen tarkoituksena on pyrkiä kestävälle tasolle luonnonvarojen kulutuksessa ja tuotannon ja kulutuksen ilmastovaikutuksissa, tyydyttää kaikkien perustarpeet ja lisätä ihmisten ja maiden välistä tasa-arvoa. Liikkeen keskeiset periaatteet Marko Ulvilan mukaan ovat:Liikkeen sisällä on kuitenkin monia painotuseroja. Esimerkiksi käytännön ehdotukset korostavat vaihdellen tuotannon ja kulutuksen lainsäädännöllistä rajoittamista tai vapaaehtoista vähentämistä.


title: Degrowth

text: Keskeistä degrowth-ajattelussa on kasvunpakon, kapitalismin ja ylikulutuksen kritiikin ohella vaihtoehtojen lisääminen. Tarkoitus ei ole tuottaa yhtä uutta totuutta nykyisen kasvukeskeisen totuuden tilalle, vaan laajentaa näkemyksiä siitä, miten yhteiskuntia voisi kehittää. Degrowth-liike pyrkii myös palauttamaan talouskasvun poliittiseksi: näkemykset siitä, mihin kansantaloudessa on varaa ja paljon talouskasvua tarvitaan ovat aina poliittisia. Liikkeen mukaan talouspolitiikkaa leimaa kuitenkin vaihtoehdottomuuden retoriikka, jossa talouskasvun välttämättömyys on kiistaton tosiasia, mikä estää vaihtoehtoisten näkemysten esittämisen.


title: Degrowth

text: Liike reagoi talouskasvukeskeisten nyky-yhteiskuntien ongelmiin:Suomessa Sitra on esittänyt, että länsimaat saattavat ajautua hitaan talouskasvun aikaan tahtomattaan, mm. ikääntyvän väestön ja globalisaation aiheuttaman rakennemuutoksen myötä. Degrowth-ajattelu nähdään siksi myös keinona valmistautua hitaan talouskasvun tulevaisuuteen.


title: Degrowth

text: Ei-kasvun aattellisia juuria voidaan löytää 1800-luvun teollistumisen vastaisista liikkeistä, kuten Ison-Britannian Arts & Crafts -liikkestä, yhtenä keskeisenä ajattelijana John Ruskin, Yhdysvalloissa Thoreaun ajattelusta ja Venäjällä Tolstoin ajatuksista. Myös luddiitteja voidaan pitää ei-kasvun edelläkävijöinä. Mahatma Gandhin poliittisessa ohjelmassa on ei-kasvun piirteitä, erityisesti hänen korostaessaan vapaaehtoista yksinkertaista elämäntapaa ja omavaraisia kyläyhteisöjä. Suomessa Pentti Linkolan kirjoitukset kyseenalaistivat teollistumiseen perustuvan kasvun ja esittivät tilalle henkiseen hyvinvointiin perustuvaa elämäntapaa 1960-luvulta lähtien.


title: Degrowth

text: Yleensä ei-kasvu-ajattelu perustuu humanismiin, valistusajatteluun ja ihmisoikeuksien kunnioittamiseen. Tosin nykyaikaisen ihmisoikeuskäsitteen luoneet valistusajattelijat nimenomaan kannattivat merkantilismista irtautumiseen liittyvää vapaata markkinataloutta (mm. John Locke, Voltaire, Anders Chydenius, Adam Smith, markiisi de Condorcet, Immanuel Kant).


title: Degrowth

text: Käsite "degrowth" esiintyi ensimmäisiä kertoja 1970-luvulla, jolloin sitä esittivät Rooman klubi, Nicholas Georgescu-Roegen, Jean Baudrillard, André Gorz ja Ivan Illich. Sittemmin termi tuli uudelleen käyttöön 2000-luvulla erityisesti ranskalaisen taloustieteen emeritusprofessori Serge Latouchen johdolla. Latouche'n määritelmä kuuluu: ""Décroissance" tarkoittaa talouskasvun korvaamista jatkuvalla tuotannon määrän laskulla, jotta planeetan resurssien käyttö palaa takaisin kestävälle tasolle." Nykyisin tunnetuimpia degrowth-tutkijoita ovat Latouchen ohella taloustieteilijät Tim Jackson, Peter Victor ja Giorgos Kallis.


title: Degrowth

text: Filosofisesti degrowth-ajattelu jakaa samoja näkemyksiä mm. kehityksen kritiikin, anti-utilitarismin sekä vaihtoehtoisten kehitysnäkemysten (esim. "buen vivir," "ubuntu") kanssa. Akateeminen tutkimus ammentaa erityisesti ekologisesta taloustieteestä, nk. biotaloustieteen (bioeconomics) ja termodynamiikan laeista sekä poliittisesta taloustieteestä. Sen sijaan ympäristötaloustieteeseen suhtaudutaan kriittisesti, sillä sen nähdään keskittyvän liiaksi uusklassisen taloustieteen mukaiseen negatiivisten ulkoisvaikutusten mittaamiseen rahallisesti sekä abstrakteihin, todellisuutta yksinkertaistaviin malleihin. Degrowth-näkökulma on esillä lisäksi vakaan tilan talouden (steady-state economy) tutkimuksessa.


title: Degrowth

text: Kasvukritiikkiä on esiintynyt myös mm. YK:n vuoden 1996 inhimillisen kehityksen raportissa (Human Development Report), joka erittelee viisi "epätaloudellista" (uneconomic) talouskasvun muotoa:Perinteisesti liikkeen vahvimpia alueita ovat Italia, Espanja ja Ranska. Ranskassa on myös kasvuttomuutta ajava puolue, Parti pour la décroissance, joka osallistui vaaleihin ensimmäistä kertaa vuoden 2009 eurovaaleissa . Euroopan parlamentissa järjestetään EU-instituutioiden ensimmäinen Post-Growth 2018 -konferenssi syyskuussa 2018. Akateemista tutkimusta esitteleviä Degrowth-konferensseja järjestetään kahden vuoden välein vaihtuvissa kaupungeissa. Vuonna 2018 Degrowth-konferenssi järjestetään Ruotsin Malmössä.


title: Degrowth

text: Degrowth-näkökulma suhtautuu kriittisesti ajatukseen talouskasvun ja ympäristövaikutusten nk. irtikytkennästä (decoupling). Aineetonta, ei-materiaaliseen kulutukseen ja tuotantoon perustuvaa kasvua ja vihreää kasvua (mm. cleantech) esitetään toisinaan mahdollisuutena rajattoman talouskasvun turvaamiseksi, rajallisista luonnonvaroista huolimatta. Historiallisesti irtikytkentä näyttää kuitenkin olleen vain suhteellista (vähemmän resursseja tai ilmastopäästöjä per tuotettu yksikkö) ja se on johtanut tuotannon absoluuttiseen kasvuun ns. Jevonsin paradoksin ja rebound-vaikutuksen vuoksi. Esimerkiksi kotitalouksien energiankäyttö ja polttoaineen kulutus näyttävät lisääntyvän ekotehokkuuden myötä. Lisäksi irtikytkentää kuvaavat tilastot eivät välttämättä ota huomioon muualta tuotujen ympäristöresurssien käyttöä sekä ilmastopäästöjä tai jätteiden siirtämistä erityisesti kehittyviin maihin.


title: Degrowth

text: Samaan tapaan kiertotalous nähdään riittämättömänä lähestymistapana ympäristöongelmien ratkaisuun.


title: Degrowth

text: Degrowth-liike haastaa bruttokansantuotteen (BKT) ylivallan kehityksen mittarina. BKT:ta pidetään yleisesti heikkona välineenä hyvinvoinnin mittaamiseen, minkä vuoksi on kehitetty vaihtoehtoisia mittareita (mm. GPI, ISEW, Happy Planet Index). Mittareiden muuttamista pidetään tärkeänä, sillä niiden katsotaan määrittelevän senhetkisiä poliittisia tavoitteita.


title: Degrowth

text: Hyvinvointitutkimus on laajalti todennut, että inhimillinen hyvinvointi perustuu selkeämmin ei-materiaaliseen vaurauteen (mm. huolenpito, sosiaaliset suhteet, terveys) kuin materiaan (kulutushyödykkeet, tulotaso), kun aineelliset perustarpeet on tyydytetty. Aineellisen vaurastumisen ongelmana on mm. kasvun sosiaaliset rajat (social limits to growth), jonka mukaan ihmiset saavat hetkellistä mielihyvää vaurastumisesta toisiin nähden - esimerkiksi keskivertoa uudemman television omistamisesta. Giorgos Kallisin mukaan materiaalinen kasvu ei täten koskaan riitä tyydyttämään halujamme, sillä kun ihmiset ympärillä vaurastuvat, tarvitsemme yhä enemmän tyytyväisyyden säilyttämiseksi. Lisäksi ihmiset sopeutuvat uuteen elintasoon nopeasti (ns. hedonistisen sopeutumisen ilmiö), minkä vuoksi materiaalisen kasvun ei katsota tuovan pitkäkestoista hyvinvointia.


title: Degrowth

text: Tuotannon ja kulutuksen rajoittaminen on degrowth-ajattelun mukaan olennaista erityisesti korkean elintason maissa, jotta vapautetaan ns. ekologista tilaa (ecological space) kehittyville maille. Globaalissa Etelässä sijaitsevien maiden luonnonvarojen hyödyntäminen on ollut ratkaisevassa asemassa länsimaiden nykyisen elintason rakentamiseen. Siksi luonnonvarojen käytön vähentäminen länsimaissa voi lisätä mahdollisuuksia tyydyttää kasvavan globaalin väestön perustarpeet sekä tasoittaa globaalia epätasa-arvoa. Arturo Escobarin mukaan tarkoitus ei ole kuitenkaan kutistaa taloutta länsimaissa, jotta kehittyvät maat voivat "kasvaa". Sen sijaan tavoite on vapauttaa ekologista tilaa monenlaisille kehityspoluille ja erilaisille tavoille luoda hyvinvointia.


title: Degrowth

text: Degrowth-liike on saanut kannatusta esimerkiksi Intiassa ja Latinalaisessa Amerikassa. Ensimmäinen globaalissa Etelässä järjestettävä Degrowth-konferenssi pidetään Meksikossa syyskuussa 2018.


title: Degrowth

text: Muutos kestävämpiin yhteiskuntiin tapahtuu degrowth-liikkeen mukaan niin yksilöiden, paikallistoiminnan kuin lainsäädännönkin tasoilla. Käytännön ehdotuksia ovat mm. työn jakaminen ja osa-aikatyö, rajoitukset fossiilisten luonnonvarojen käyttöön, kulutuksen vähentäminen sekä yhteisöllisyyden, jakamisen ja paikallistalouksien elävöittäminen. Esimerkiksi työajan lyhentäminen voi tuoda lisää työpaikkoja ja lisääntynyt vapaa-aika voidaan käyttää yhteisölliseen toimintaan, jonka katsotaan lisäävän hyvinvointia. Monet degrowth-ajattelijat tukevat myös perustulon ajatusta ja resurssien yhteisomistusta (commoning).


title: Degrowth

text: Vapaaehtoinen kulutuksen kohtuullistaminen ja leppoistaminen (downshifting) yhdistetään usein degrowth-liikkeeseen. Leppoistaminen voi edesauttaa kasvukeskeisyydestä erkanemista, mutta ei automaattisesti, sillä lisääntynyt vapaa-aika voidaan käyttää myös yhteiskunnan hyvinvointia heikentävällä tavalla.


title: Degrowth

text: Taloushistorioitsija Juha-Antti Lambergin mukaan hallitusta talouslaskusta ei ole mallia, toimivaa teoriaa. Historiallisten esimerkkien mukaan talouskasvun loppu on väkivaltainen ja todellinen romahdus, aina kulttuurin ja tiedon arkistoinnin romahdusta myöten.


title: Degrowth

text: Professori Paul Lillrankin mukaan degrowth perustuu maailman rappion profetioiden tavoin ajatukseen, että ennen oli paremmin. Hänen mukaansa degrowth tietäisi köyhyyttä ja raadantaa ja kasvun kuristaminen vähentää ratkaisujen mahdollisuuksia, innostusta, innovaatioita, individualismia ja aineetontakin kasvua. Jos halutaan pohtia hyvinvoinnin lisäämistä ilman uusia resursseja, Lillrankin mukaan olisi kiireisintä miettiä, miten kunnan ja valtion tehtävät hoidettaisiin vähemmillä resursseilla.


title: Degrowth

text: Kansalaisten onnellisuus lisääntyy valtion BKT:n kasvun myötä rajatta, joskin logaritmisesti, hidastuvasti, totesivat vuonna 2008 Pennsylvanian yliopiston taloustietelijät Justin Wolfers ja Betsey Stevenson tutkimuksessaan. Vaurauden kaksinkertaistuminen olisi siis yhtä hyvä asia tulotasosta riippumatta.


title: Degrowth

text: Monet aiemmat ennusteet resurssien loppumisesta ovat osoittautuneet virheellisiksi, esimerkiksi Thomas Malthusin (1798) ennustukset nälänhädistä Euroopassa,  The Population Bomb (1968),    Limits to Growth (1972),  ja Simonin ja Ehrlichin vedonlyönti (1980) . Eräs syy tähän ovat tekniikan ja tieteen edistysaskeleet, jotka ovat jatkuvasti mahdollistaneet aiemmin tavoittamattomien resurssien hyödyntämisen taloudellisemmin.


title: Degrowth

text: Väestötaloustieteilijä Julian Lincoln Simon on osoittanut resurssien riittävyyden paljon odotettua paremmaksi ja osoittanut, miten pitkällä aikavälillä resurssien hinta on pääsääntöisesti laskenut.


title: Degrowth

text: Professori Marko Terviö väittää blogikirjoituksessaan, miten ikuinen talouskasvu ilman minkäänlaista resurssien nettokulutusta on loogisesti mahdollista (tietysti vain vuosimiljardien päässä olevaan maailmanloppuun asti) laadun paranemisen ansiosta. Taloustieteilijät ovat osoittaneet, miten talous kehittyy teknologian ja tehokkuuden paranemisen myötä. Esimerkiksi tietokoneemme ovat vuosi vuodelta nopeampia mutta samalla pienempiä, saattavat vaatia vähemmän ympäristöresursseja. Muita mahdollisia rajojen kasvun lähteitä ovat maan valtavat mineraalivarat, avaruuden kolonisaatio, avaruusvoimalat, asteroidien kaivaminen, Dysonin kehä ym. Näistä kerrotaan mm. kirjassa "". On silti mahdollista, että ennen sellaisia vaiheita tulee kausi, jona luonnonvarojen kulutus vähenee ja nettotalouskasvu on siis täysin aineetonta – laadun paranemiseen ja palveluihin perustuvaa.


title: Degrowth

text: Nobel-palkitut taloustieteilijät Robert Solow ja Joseph Stiglitz ovat kommentoineet degrowth-ideologi Georgescu-Roegenin teorioita toteamalla, että pääoma ja työvoima voivat korvata luonnonvaroja suoraan tai epäsuoraan ja näin mahdollistaa kasvun tai kehityksen jatkumisen kestävästi.


title: Degrowth

text:
Päästökiintiöiden on väitetty olevan degrowthia (talouskasvun estämistä) tehokkaampi, varmempi ja vähemmän haitallinen keino rajoittaa saasteiden määrä tietylle tasolle.
Suomenkielisiä degrowth-ajatteluun liittyviä kirjoja


title: Varmistaminen (kiipeily)

text: Varmistaminen on kiipeilyssä toimintaa, jolla varaudutaan kiipeilijän putoamiseen ja tämän tapahtuessa putoamisen hallitsemista. Varmistettaessa kiipeilijä pukeutuu valjaisiin, joihin sidotaan köysi, joka ohjataan kulkemaan varmistuspisteisiin kiinnitettyjen sulkurenkaiden kautta varmistusvälineeseen, joka normaalisti päästää köyden kulkemaan mutta varmistettavan pudotessa lukitsee sen. Tyypillisesti varmistusvälinettä käyttää varmistaja. Varmistuspisteet, joiden kautta köysi kulkee, voivat olla kiipeilyseinään tai kallioon kiinteästi asetettuja tai kallionkoloihin tai jäähän väliaikaisesti kiinnitettyjä.


title: Varmistaminen (kiipeily)

text: Kaikki varmistusvarusteet ovat kiipeilykäyttöön erikseen valmistettuja ja kansainvälisen kiipeilyliitto UIAA:n hyväksymiä. Putoamisen oletetaan aiheuttavan 20 kN voiman (vastaa kahden tonnin painoa).


title: Varmistaminen (kiipeily)

text: Valjaita on kahta perusmallia. Kokovaljaat kiertävät reisistä hartioille ja niissä on kiinnityslenkki tai kaksi yhteen sidottavaa lenkkiä rinnan kohdalla. Kokovaljaita pidetään turvallisimpina ja lapsille ei suositellakaan muuta.


title: Varmistaminen (kiipeily)

text: Alavaljaat muodostuvat leveästä vyöstä ja kummankin reiden ympärille tulevista reisilenkeistä, jotka yhdistyvät vyön etuosassa varmistuslenkkiin. Alavaljaat ovat yleisemmät kiipeilyssä ja niitä pidetään mukavampina, mutta ne eivät automaattisesti pidä ihmistä pystyasennossa. Alavaljaiden kanssa voidaan käyttä rinnan kiertäviä ylävaljaita.


title: Varmistaminen (kiipeily)

text: Molemmissa valjastyypeissa periaattena on putoavan kiipeilijän painon kohdistuminen reisiin. Aiemmin käytetty leveä vyö oli vaaraksi sisäelimille.


title: Varmistaminen (kiipeily)

text: Varmistuslenkin lisäksi valjaissa on usein varustelenkkejä, jotka eivät kestä putoamisen aiheuttavia voimia.


title: Varmistaminen (kiipeily)

text: Kiipeilyssä käytetään kahdentyyppisiä köysiä. Yläköysikiipeilyssä käytetään staattista tai semistaattista köyttä, joka venyy vain vähän. Koska yläköysikiipeilyssä tyypillinen putoamismatka on kymmeniä senttejä tai metrin suuruusluokkaa, tämä ei aiheuta kohtuutonta kuormitusta putoajaan.


title: Varmistaminen (kiipeily)

text: Alaköysikiipeilyssä käytetään varsinaista dynaamista kiipeilyköyttä, joka venyy merkittävästi. Teoreettinen maksimiputoaminen on kaksi kertaa kiipeäjän ja varmistajan välinen matka, olettaen kiipeäjän, joka kiipeää suoraa seinämää varmistajan luota ylös ja putoaa vapaasti alas köyden varaan. Dynaaminen köysi on suunniteltu venymään siten, että kiipeilijään kohdistuva voima pysyy kohtuullisena. Dynaamisen köyden elinikä on rajallinen, köysi säilyttää kimmoistuutensa viisi vuotta valmistusajankohdasta ja kestää vain rajallisen määrän maksimiputouksia (jotka ovat harvinaisia).


title: Varmistaminen (kiipeily)

text: Varmistajan käyttämä varmistusvälinen sallii köyden kulkevan normaalisti läpi, jolloin varmistaja voi pitää köyden sopivan kireänä suhteessa kiipeilijään. Useimmissa kiipeilyn lajeissa kiipeilijä ei saa ottaa tukea köydestä, joten köyden on oltava jonkin verran löysä. Kiipeilijän pudotessa varmistaja pitää kiinni köyden toisesta päästä ja varmistusväline luo köyteen riittävästi kitkaa, jotta se ei kulje varmistusvälineestä läpi. Tällöin putoamisen voima kohdistuu varmistuspisteiden (jotka ottavat osan voimasta kitkana) kautta varmistajaan, joka toimii vastapainona ja pysäyttää putoamisen. Tarvittaessa varmistaja voidaan kiinnittää paikoilleen nauhalenkeillä tai köydellä.


title: Varmistaminen (kiipeily)

text: Yleinen varmistusväline on lyhyt alumiininen putki, jonka kautta köysi kiertää varmistajan varmistuslenkissä olevan sulkurenkaan ja takaisin. Putki ei ole aivan suora, vaan on muotoiltu tuottamaan sopiva määrä kitkaa, hallitsemaan lämpökuormitus, pitämään köysi oikeassa asennossa jne. Tällaisen laitteen toiminta edellyttää että varmistaja vetää köyttä toiseen suuntaan varmistettavasta ja näin saadaan riittävä kitka putoamisen pysäyttämiseksi. On myös olemassa puoliautomaattisia varmistusvälineitä, jotka päästävät köyden kulkemaan hitaasti, mutta tarttuvat kiinni nopeuden kasvaessa. Petzl Grigri on tunnetuin tämäntyyppinen väline. Varmistamiseen tarvittavan kitkan voi saada aikaiseksi myös solmulla tai, voimien ollessa pienempiä, kiertämällä köyden varmistajan selän takaa.


title: Varmistaminen (kiipeily)

text: Alaköysikiipeilyssä on kiipeilijän edetessään kiinnitettävä köysi varmistuspisteisiin. Urheilukiipeilyssä nämä ovat yleensä kallioon porattuja ja epoksoituja porahakoja. Perinteisessä kiipeilyssä kalliota ei ole muokattu, vaan kiipeilijä kuljettaa mukanaan erimuotoisia kiiloja, jotka hän sijoittaa ja kiilaa kallionhalkeamiin. Nykyään pyritään "puhtaaseen kiipeilyyn", kalliota mahdollisimman vähän kuluttavaan varmistamiseen. Kallionhalkeamaan vasaroitavien vasarahakojen käyttö on siten harvinaisempaa.


title: Varmistaminen (kiipeily)

text: Puhtaan kiipeilyn varmistukseen käytettävät välineet ovat hyvin monimuotoisia. Kiilojen alkuhistoria on muttereissa, joista brittikiipeilijät porasivat kierteet pois ja sitoivat köydenpätkiin. Moderni kiila on vaijerilenkin suuntaan suippeneva monitahokas, joka sovitetaan kallionhalkeamassa olevan kapeikon yläpuolelle. Vaijerilenkin suuntaan kohdistuva veto kiilaa kiilan paikoilleen.


title: Varmistaminen (kiipeily)

text: Kiila ei pysty toimimaan suoraseinäisessä halkeamassa ja tällaisia varten on kehitetty kamu, jossa on muutama, yleensä neljä, epäkeskoa jousitettua lehteä varressa. Kun kamu työnnetään halkeamaan lehdet avautuvat seiniä vasten ja varresta vedettäessä kampeavat ulospäin, pysyen paikoillaan. Poistamista varten lehdet voidaan vetää kasaan. Nimitys ”kamu” vittaa sekä kampeamisominaisuuteen että tuotenimeen, englanniksi kamut tunnetaan yleisnimellä ”cam” ja ensimmäinen tuote oli nimeltään ”Friend”. Koska kamuissa on liikkuvia osia, niitä on käsiteltävä muita välineitä huolellisemmin ja ne tarvitsevat puhdistusta ja voitelua.


title: Varmistaminen (kiipeily)

text: Hexat muistuttavat ulkoasultaan isoja muttereita, mutta eivät ole säännöllisiä kuusikulmioita. Hexat ovat kiiloja isompia ja hyödyntävät sekä kiilaominaisuutta että kampeamista.


title: Varmistaminen (kiipeily)

text: Nämä ovat Suomen kallioilla yleisimmät, alan tuotekehitys on voimakasta ja luovaa ja paikallisten olosuhteiden sanelemaa. Lisäksi voidaan käyttää luonnonvarmistuksia, nauhalenkkiä puun tai sopivan kiven ympärillä.


title: Varmistaminen (kiipeily)

text: Köyttä ei kiinnitetä suoraan kiilaan tai porahakaan, vaan väliin tulee jatko, joka muodostuu kahdesta sulkurenkaasta ja noin 15 senttimetrin nauhalenkistä. Toinen sulkurengas tulee kiilan tai porahaan lenkkiin ja toisesta kulkee köysi läpi. Näin köysi saa enemmän vapautta ja köyden voima ei kohdistu yhtä suoraan itse kiilaan, jonka köyden liike saattaisi irrottaa.


title: Varmistaminen (kiipeily)

text: Alaköysikiipeilyssä ensimmäisenä kiipeävä sijoittaa varmistukset ja perässä tuleva purkaa ne. Tähän työhön on olemassa erityinen koukku, jolla pystyy työntämään, vetämään ja vääntämään kiinni juuttunutta esinettä kallionhalkeamasta.


title: Varmistaminen (kiipeily)

text: Jääkiipeilyssä varmistaminen tapahtuu kuten kalliokiipeilyssäkin, mutta kiilojen sijaan käytetään jääruuveja, 10–20 cm pitkiä teräksestä tai titaanista tehtyjä 1–2 cm halkaisijaltaan olevia ruuviputkia, joissa on kierre ulkopinnassa ja hammastus jäähän tulevassa päässä. Ruuvi ruuvataan jäähän ja siihen kiinnitetään jatko ja köysi.


title: Okaruusu

text: Okaruusu ("Rosa sherardii", syn. "Rosa tomentosa" subsp. "sherardii") on eurooppalainen ruusulaji. Suomessa se on harvinainen ja luokiteltu Manner-Suomessa uhanalaiseksi lajiksi. Ahvenanmaalla laji on rauhoitettu.


title: Okaruusu

text: Okaruusu on tavallisesti lyhyitä juurivesoja muodostava, pystyhkö, tiheähaarainen pensas. Oksat ovat pitkiä ja kaarevia. Se kasvaa 1–3 metriä korkeaksi. Varret ovat usein tyvestä polvekkeisia. Vankanpuoleiset ja pitkät piikit ovat suoria tai hieman käyriä. Nuorissa varsissa piikit ovat usein tiheässä. Lehtien korvakkeet ovat kapeakärkisiä, tavallisesti ulospäin käyriä. Lehdet ovat harmaanvihreitä kerrannaislehtiä. Teräväkärkiset lehdykät ovat soikeita, suippoja, tavallisesti toissahaisia ja pehmeäkarvaisia. Lehdet tuoksuvat hartsille. Punainen kukka on yksittäinen tai 2–6-kukkaisena huiskilona. Kukkaperä on 1–3 cm pitkä ja nystykarvainen. Verholehdet ovat liuskaisia. Okaruusu kukkii Suomessa kesä-heinäkuussa. Kiulukat ovat 1,2–2 cm pitkiä, hieman pitkänomaisia ja joskus nystykarvaisia. Kiulukat kypsyvät syyskuussa, mutta säilyvät pitkään kovina.


title: Okaruusu

text: Okaruusu on hyvin muunteleva ja ilmeisesti risteymäsyntyinen. Suomessa kasvavista ruusulajeista okaruusu muistuttaa iharuusua ("R. mollis"). Iharuusun korvakkeet ovat kuitenkin pienempiä ja lehdykät tylppäkärkisiä.


title: Okaruusu

text: Okaruusu kasvaa ainoastaan Euroopassa. Sitä tavataan Skandinavian eteläosissa, Britteinsaarilla sekä paikoitellen Keski- ja Itä-Euroopassa lähinnä vuoristoseuduilla. Suomessa okaruusua tavataan useilla paikoilla Ahvenanmaalla sekä muutamassa paikassa Varsinais-Suomen rannikolla. Osa lajin tunnetuista esiintymistä saattaa olla risteymiä tai viljelysperäisiä karkulaisia.


title: Okaruusu

text: Okaruusu on kalkinsuosija. Suomessa se kasvaa lehtoniityillä, laidunmailla, lehdoissa ja tienvierillä. Lajia uhkaa lähinnä kasvupaikkojen metsittyminen ja rakentaminen.


title: Beringinsirri

text: Beringinsirri ("Calidris ptilocnemis") on Venäjän kaukoidässä ja Alaskassa elävä kahlaajalintu. Sen esiintymisalue ulottuu Kuriileilta ja Kamtšatkan niemimaalta Tšukotkaan, Aleuteille ja Alaskaan. Siitä tunnetaan neljä alalajia. Lajin holotyypin kuvaili Elliott Coues Saint George Islandilta Pribilofsaarilta vuonna 1873.


title: Aketo

text: Aketo (oik. Ryad Selmi, , s. 30. elokuuta 1980 Deuil-la-Barre, Ranska) on ranskalainen rap-artisti.


title: Aketo

text: Selmi syntyi Deuil-la-Barressa noin 14 kilometrin päässä Pariisista, algerialaisille vanhemmille. Hän kiinnostui hip hop -musiikista 13-vuotiaana, mutta oli samaanaikaan kiinnostunut myös graffitista.


title: Aketo

text: Taiteilijanimeltään Aketo liittyi myöhemmin "Comité"-yhtyeeseen, jonka hän jätti vuonna 1997. Samoihin aikoihin hän vieraili M Groupin Tu disais quoi? alumilla ja liittyi samana vuonna "Personnalité Suspecte" -yhtyeeseen. Aketo tapasi aiemmin Tunisianon ja Blackon, joiden kanssa hän perusti kyseisen yhtyeen. Samalla Aketo toi mukanaan DJ Boudjin, joka toimi skrätsääjänä. Myöhemmin yhtyeen nimi muutettiin Sniperiksi ja yhtyeen ensimmäinen albumi myi 200 000 kopiota.


title: Aketo

text: Joulukuussa 2007 Aketo julkaisi ensimmäisen sooloalbuminsa, jolla vieraili muita ranskalaisia räppäreitä, kuten Alkpote, Soprano, Salif, Seth Gueko ja Sefyu. Lokakuussa 2008 Aketoa kuultiin myös Raï'n'B Fever 3 levyllä vierailevana artistina.


title: Thorleifur

text: Thorleifur on islantilainen miehen etunimi.


title: Gísli

text: Gísli on islantilainen miehen etunimi.


title: Ruostekuiri

text: Ruostekuiri ("Limosa fedoa") on pohjoisamerikkalainen kahlaaja. Sen elinympäristö käsittää Alaskan, Kanadan Albertan ja Manitoban sekä Yhdysvaltojen Montanan ja läntisen Minnesotan. Sen talvehtimisalueet ovat Yhdysvaltain rannikoilla, Keski-Amerikassa ja paikoin Etelä-Amerikan länsirannikolla. Lajin holotyypin kuvaili Carl von Linné Hudsoninlahdelta 1758.


title: Alankomaitten vanhakatolinen kirkko

text: Alankomaitten vanhakatolinen kirkko on roomalaiskatolisesta Utrechtin hiippakunnasta 1700-luvulla jansenistiseen suuntaukseen liittyen alkunsa saanut kirkkokunta Alankomaissa. 1800-luvulla Alankomaiden vanhakatolisen kirkon ympärille on muodostunut Utrechtin unionin vanhakatolinen kirkkoyhteisö. Se on täydessä kirkollisessa yhteydessä anglikaanisen kirkkoyhteisön kanssa.


title: Alankomaitten vanhakatolinen kirkko

text: Perinteisesti Alankomaitten vanhakatolinen kirkko on ollut Saksan ja Sveitsin vanhakatolisia hiippakuntia vanhoillisempi. Kirkko on kuitenkin nykyisin teologisesti varsin liberaali; se on vihkinyt naisia papeiksi vuodesta 1998. Sen arkkipiispa on vuodesta 2000 ollut Joris Vercammen.


title: Thorlákur

text: Thorlákur on islantilainen miehen etunimi.


title: Lapin rovastikunta

text: Lapin rovastikunta on Suomen evankelis-luterilaisen kirkon Oulun hiippakuntaan kuuluva rovastikunta. Siihen kuuluvat Enontekiön, Inarin, Kittilän, Kolarin, Muonion, Sodankylän ja Utsjoen luterilaiset seurakunnat.


title: Sirppipääskykahlaaja

text: Sirppipääskykahlaaja ("Stiltia isabella") on australialainen rantalintu ja sukunsa ainoa laji. Sen elinympäristö käsittää mantereen itä- ja pohjoisosien kuivat seudut. Sateisina kausina se siirtyy etelämmäs kuivemmille seuduille. Se talvehtii Australian pohjoisosissa, Papua-Uudessa-Guineassa ja Indonesiassa. Lajin holotyypin kuvaili Louis Jean Pierre Vieillot 1816.


title: Permi

text: Permi- ja Perm-sanat ovat yleensä johdettu Venäjällä sijaitsevan muinaisen alueen nimestä. Se voi viitata seuraaviin asioihin:


title: Tab

text: Tab on The Coca-Cola Companyn valmistama virvoitusjuoma. Tuotteen valmistus aloitettiin vuonna 1963.. Tuotetta ei ole saatavilla Suomessa.


title: Metsähovin radiotutkimusasema

text: Metsähovin radiotutkimusasema on Aalto-yliopiston erillislaitos, joka sijaitsee Kirkkonummella Kylmälän kylässä 30 kilometriä Otaniemen kampusalueelta.


title: Metsähovin radiotutkimusasema

text: Radiotutkimusasema aloitti toimintansa vuonna 1974 Metsähovin observatorioalueella Geodeettisen laitoksen ja Helsingin Yliopiston tutkimusasemien vieressä. Perustamisen voimahahmoja olivat Martti Tiuri ja Seppo Urpo, joka johti Metsähovin asemaa 2000-luvun alkuun asti.


title: Metsähovin radiotutkimusasema

text: Asemalla on Suomen ainoa radioastronomiseen tutkimukseen käytettävä radioteleskooppi. Suojakupuun sijoitettu halkaisijaltaan 13,7-metrinen ja pintatarkkuudeltaan myös millimetrialueen havaintoihin soveltuva teleskooppi on käytössä 24 tuntia vuorokaudessa ympäri vuoden.


title: Metsähovin radiotutkimusasema

text: Metsähovin radiotutkimusaseman päätoimialat ovat:


title: Metsähovin radiotutkimusasema

text: Aseman laitteisto kattaa 2–150 GHz taajuusalueen. Tärkeimmät tutkimuskohteet liittyvät aurinkokunnan ulkopuolelta tuleviin radiosignaaleihin. Tutkimuskohteita ovatAsemalla suoritetaan myös aurinkokunnan tutkimusta: radioalueen aurinkotutkimusta, aurinkokunnan 22 GHz vesimaserlähteiden ja avaruusluotainten Doppler-ilmiön tutkimusta.


title: Luettelo ECW Championeista

text: Luettelo ECW Championeista on erillinen artikkeli ECW World Heavyweight Championshipsta.


title: Luettelo ECW Championeista

text: Ensimmäinen mestari oli Jimmy Snuka - 1992. Eniten mestari on The Sandman, joka on voittanut viisi kertaa kyseisen mestaruuden. Pisimpään pitänyt oli neljännellä kerrallaan Shane Douglas, joka piti titteliä huimat 406 päivää. Lyhimpään pitänyt on Ezekiel Jackson, joka voitti mestaruuden viimeisessä lähetyksessä ja kolme minuuttia myöhemmin, ohjelma oli loppunut iäksi.


title: Puerto Ricon koripallomaajoukkue

text: Puerto Ricon koripallomaajoukkue edustaa Puerto Ricoa koripallon maajoukkuekilpailuissa.


title: Puerto Ricon koripallomaajoukkue

text: Puerto Rico on ollut historiansa aikana 12 kertaa mukana MM-kisoissa. Ensimmäistä kertaa maa oli mukana vuoden 1959 kisoissa Chilessä. Puerto Rico oli alkulohkonsa toinen Bulgarian jälkeen, mutta sijoittui jatkopelin jälkeen turnauksen viidenneksi. Ensimmäistä kertaa maa oli mukana olympialaisten koripallossa vuoden 1960 kisoissa. Tällöin Puerto Rico jäi alkulohkonsa viimeiseksi, mutta voittamalla sijoituspelit maa sijoittui lopulta kolmanneksitoista. Seuraavissa olympialaisissa Puerto Rico saavutti historiansa parhaan saavutuksen oltuaan kisojen neljäs. Pronssipelissä maa hävisi Brasilialle lukemin 76–60.


title: Puerto Ricon koripallomaajoukkue

text: Maa on ollut joka kerta mukana koripallon Amerikan-mestaruuskilpailuissa sarjan perustamisen jälkeen. Turnauksesta maa on saavuttanut kolme kultaa vuosina 1980, 1989 ja 1995. Vuoden 1990 MM-kisoissa Puerto Rico saavutti historiansa parhaan MM-sijoituksen oltuaan turnauksen neljäs. Pronssipelin maa hävisi jatkoajan jälkeen lukemin 105–107 Yhdysvalloille.


title: Pelintekijä

text: Pelintekijä on yksi koripallon pelipaikoista. Pelintekijän tehtäviin kuuluu pallon ylöstuominen puolustusalueelta hyökkäykseen. Pelaaja myös määrää, mitkä pelikuviot hyökkäyksessä pelataan. Puolustuspäässä pelintekijä puolustaa yleensä vastustajan vastaavaa pelaajaa ja pyrkii auttamaan korinaluspelaajia puolustuksessa. Pelintekijän tärkeimpänä fyysisenä ominaisuutena pidetään nopeutta.


title: Pelintekijä

text: NBA-pelinrakentajat jaotellaan usein korintekoon ja syöttöihin tukeutuviin pelaajiin. Tunnettuja korintekijöitä ovat muun muassa Stephon Marbury, Magic Johnson ja Gary Payton. Perinteisempiä syöttöihin painottuvia takamiehiä ovat esimerkiksi Jason Kidd ja John Stockton.


title: Heittävä takamies

text: Heittävä takamies on yksi koripallon pelipaikoista. Heittävän takamiehen tärkein tehtävä kentällä on korinteko. Pelipaikalla pelaajat eivät yleensä tuo palloa ylös vaan odottavat takamiehen syöttöä. Myös heittäviltä takamiehiltä vaaditaan nopeutta, koska he joutuvat puolustamaan lajin urheilullisimpia pelaajia.


title: Heittävä takamies

text: Heittävät takamiehet voidaan jakaa kahteen alaluokkaan: puhtaisiin heittäjiin ja urheilullisiin pelaajiin. Puhtaiden heittäjien peli ei perustu niin paljon fysiikkaan vaan heittotaitoon. Esimerkkejä tämän tyyppisistä pelaajista ovat Kobe Bryant, Ray Allen ja Reggie Miller. Urheilulliset heittävät takamiehet tekevät sen sijaan suuren osan pisteistään ajoista ja nopeista hyökkäyksistä. Hyviä esimerkkejä tämän tyypin pelaajista ovat muun muassa Jerry Stackhouse ja Latrell Sprewell. Kaikkien aikojen parhaana koripalloilijana pidetty Michael Jordan oli heittävä takamies.


title: Kawasaki Ninja

text: Kawasaki Ninja on sarja moottoripyöriä jonka GPz900R (ZX900A) malli oli maailman ensimmäinen 16-venttiilinen nestejäähdytetty nelisylinterinen moottoripyörämoottori. Kulttuurinen ikoni Ninjasta tuli kun Tom Cruise hyppäsi sen satulaan elokuvassa Top Gun.


title: Du rire aux larmes

text: Du rire aux larmes on Sniper-yhtyeen ensimmäinen studioalbumi ja se julkaistiin 29. tammikuuta 2001.


title: Du rire aux larmes

text: Kappale "La France" aiheutti myöhemmin suurta paheksuntaa poliitikkojen mielestä, kun Ranskan sisäministeri Nicolas Sarkozyn mielestä sanoitukset häpäisivät Ranskaa. Sanoituksissa muun muassa kritisoidaan Ranskan poliittista järjestelmää maan vähemmistöjä kohtaan.


title: Suomen IV armeijakunta (jatkosota)

text: Suomen jatkosodan IV armeijakunta muodostettiin Välirauhan ajan II armeijakunnasta laajentamalla siihen kuuluneet prikaatit divisiooniksi. Armeijakunnan komentajana toimi hyökkäysvaiheen alussa kenraaliluutnantti Lennart Oesch.


title: Suomen IV armeijakunta (jatkosota)

text: Armeijakuntaan kuuluivat 12., 8. ja 4. divisioona sekä armeijakuntajoukkoja.


title: Suomen IV armeijakunta (jatkosota)

text: Armeijakunnan joukkojen siirrosta käskettiin 27. kesäkuuta, minkä mukaan se keskitettiin viivytykseen rajan läheisyyteen heikosti kenttävarustettuihin asemiin. Päämaja antoi seuraavana päivänä armeijakunnalle käskyn valmistautua hyökkäykseen, jolloin sen tulisi edetä rajan yli kaksi divisioona rinnan ja kolmannen jäädessä reserviin. Hyökkäyksessä 8. divisioona olisi oikealla ja 4. divisioona vasemmalla ja niiden välirajana linja Ylijärveltä Pukalusjärveen.


title: Suomen IV armeijakunta (jatkosota)

text: V armeijakunta lakkautettiin 23. kesäkuuta, jolloin siihen kuulunut 10. divisioona alistettiin 30. kesäkuuta IV armeijakunnalle. Divisioona jäi kuitenkin aiempiin asemiinsa 4. divisioonan vasemmalle puolelle ryhmittyneenä puolustukseen.


title: Suomen IV armeijakunta (jatkosota)

text: Armeijakunta siirsi heinäkuun alussa reservinä toimineen 12. divisioonan 10. divisioonan asemien taakse alueelle Suokumaa–Ruokola–Lauritsala–Joutseno muodostaen siten vasemmalle sivustalleen iskuryhmän. Samalla armeijakunnan vasenraja siirrettiin Vuoksen vesistölinjalle. Näin muodostuneelle Suokumaanjärven ja Vuoksen väliselle alueelle perustettiin Osasto Kääriäinen, jonka muodostivat 10. divisioonasta siirretyt vajaa Jalkaväkirykmentti 2 ja Kevyt Osasto 12.


title: Suomen IV armeijakunta (jatkosota)

text: Armeijakunta sai 11. heinäkuuta hyökkäyskäskyn. Armeijakunnasta irrotettiin 25. heinäkuuta panssaripataljoona sekä 10. divisioona, jolloin armeijakunnan suunnitelmia ja ryhmitystä jouduttiin muuttamaan. Armeijakunnan komentaja antoi 9. elokuuta oman esikäskynsä hyökkäyksestä. Päämaja käski kuitenkin armeijakunnan pysyä puolustuksessa ja se pyysi ainoastaan täydennyksiä II armeijakunnalle.


title: Suomen IV armeijakunta (jatkosota)

text: Armeijakunta sai 13. elokuuta luvan hyökätä ja sen tehtäväksi määrättiin vihollisvoimien työntäminen Vuoksen ja sen länsipuolista kapeikkoa vasten. Tämän jälkeen armeijakunnan tuli valmistautua etenemään joko kaakkoon tai etelään. Seuraavana päivänä armeijakunnan hyökkäysvalmistelut peruutettiin.


title: Suomen IV armeijakunta (jatkosota)

text: Armeijakunta oli käskyn mukaan aloitettava hyökkäyksensä 22. elokuuta Vuokseen tukeutuvalla vasemmalla siivellään, mutta vihollisen irtaantuminen edellisenä päivänä aiheutti hyökkäyksen alkamisen jo edellisenä päivänä.


title: Lotus T127

text: Lotus T127 on Lotus -tallin kaudella käyttämä Formula 1 -auto. Autolla kilpailivat Jarno Trulli ja Heikki Kovalainen. Auto esiteltiin Lontoossa 12. helmikuuta 2010. T127 teki ratadebyyttinsä 17. helmikuuta 2010 Jerezin radalla testikuljettaja Fairuz Fauzyn ajamana.


title: Bundalan kansallispuisto

text: Bundalan kansallispuisto on kansallispuisto Sri Lankassa. Puisto sijaitsee 245 kilometriä kaakkoon pääkaupunki Colombosta. Puisto on tärkeä talvehtimispaikka vesilinnuille. Bundalasta tuli suojelualue vuonna 1969, kansallispuistoksi alue nimitettiin 4. tammikuuta 1993. Unesco nimitti kansallispuiston Sri Lankan neljänneksi biosfäärialueeksi vuonna 2005.


title: Endofyytti

text: Endofyytit ovat kasvien sisällä eläviä mikrobeja, sieniä ja bakteereita, jotka eivät aiheuta isäntäkasville oireita vaan päinvastoin voivat jopa hyödyttää sitä. Kasvien endofyyteistä suurin osa on vielä löytämättä. Arviot lajien mahdollisesta kokonaismäärästä globaalisti vaihtelevat suuresti (0,5 - 1,3 miljoonaa).


title: 113 (yhtye)

text: 113 on ranskalainen hiphop-yhtye, joka on perustettu vuonna 1994. Sen perustivat kolmikko Rim'K, Mokobé ja AP, jotka ovat lapsesta saakka olleet kavereita. Yhtyeellä on kaupallisen levy-yhtiön Jive Epicin lisäksi oma itenäinen levymerkki Frenesik.


title: 113 (yhtye)

text: Yhtyeen jokainen jäsen on etniseltä taustaltaan afrikkalainen, paitsi AP, jolla on sukujuuria Guadeloupessa. Rim'K:lla on sukujuuret Algeriassa ja Mokobélla Malissa. Tämä näkyy myös yhtyeen sanoituksissa.


title: Julian Reid

text: Julian Reid on Lapin yliopiston kansainvälisten suhteiden professori.


title: Julian Reid

text: Reidin tutkimusalueita ovat etenkin sotaan ja turvallisuuteen liittyvät poliittiset ja filosofiset kysymykset erityisesti Michel Foucault'n kirjoituksien kautta tarkasteltuna. Focault on jatkuvasti esillä myös hänen opetuksessaan.


title: Julian Reid

text: Reid on väitellyt Lancasterin yliopistossa vuonna 2004. Ennen Lapin yliopistoa hän opetti Kin's Collegessa Lontoossa ja Sussexin yliopistossa. Hän on ollut vieraileva professori myös Bristolin yliopistossa.


title: Ben Sim

text: Ben Sim (s. 30. heinäkuuta 1985 Cooma, Australia) on australialainen maastohiihtäjä. Sim osallistui ensimmäiseen maastohiihdon maailmancupin osakilpailuunsa kaudella 2004 Nove Mestossa. Hänen paras sijoituksensa maailmancupin osakilpailussa on 16. sija joukkuesprintissä kaudella 2009. Hiihdon maailmanmestaruuskilpailuissa Simin paras sijoitus on 14. sija, jonka Sim on saavuttanut kahdesti, molemmat tosin viesteistä.


title: 2 Times Terror

text: 2 Times Terror on suomalainen industrial metalia soittava yhtye. Sen toiminnan aloittivat vuonna 2006 MC Raaka Pee ja HC CSD.


title: 2 Times Terror

text: Industrialmusiikkia soittavassa 2TT:ssä on mukana useita metalliartisteja, kuten Zachary Hietala (Tarot), Spellgoth (Turmion Kätilöt, Trollheim's Grott), Hurja (Shade Empire, Chaosweaver, Deathchain), Puijon Perkele (Verjnuarmu), DJ Proteus ja Eric Riekkinen.


title: Bluesway

text: Bluesway on Juice Leskisen perustama tamperelainen yritys, jonka toimialaksi on merkitty taiteilijatoiminta. Se on kustantanut useita Juice Leskisen levyjä, runokokoelmia, lastenkirjoja ja nuottikirjoja. Leskinen oli ollut osakkaana Mikko Alatalon ja Harri Rinteen kanssa kustannusyhtiössä ALR, joka kustansi Juice Leskinen Slamin ensimmäisen albumin "Tauko I". Leskinen erosi yhtiöstä vuonna 1979 ja perusti Blueswaysin.


title: Afrikanpikkutiira

text: Afrikanpikkutiira ("Sternula balaenarum") on afrikkalainen tiira. Sen elinympäristö käsittää Atlantin rannikon Namibiasta Etelä-Afrikan Kapmaahan. Se on tavattu pesimäaikana Angolan pohjoisosassa Cabindassa. Se talvehtii pohjoisempana rannikolla, jopa Nigeriassa asti. Hugh Edwin Strickland kuvaili lajin holotyypin Namibian Damaramaasta 1852.


title: Amazonianpikkutiira

text: Amazonianpikkutiira ("Sternula superciliaris") on eteläamerikkalainen tiira. Sen elinympäristö käsittää suuren osan mantereesta, Itä-Kolumbiasta Ranskan Guayanaan, Koillis-Peruun ja Argentiinan keskiosiin Buenos Airesiin. Louis Jean Pierre Vieillot kuvaili lajin holotyypin Paraguaysta 1819.


title: Peter Sagan

text: Peter Sagan (s. 26. tammikuuta 1990 Žilina, Tšekkoslovakia) on slovakialainen maantiepyöräilijä, joka edustaa UCI World Tour -tasolla kilpailevaa Bora-Hansgrohe-tallia. Hän on maantieajon kolminkertainen maailmanmestari, Ranskan ympäriajon pistekilpailun kuusinkertainen voittaja sekä Flanderin ympäriajon ja Pariisi–Roubaix'n voittaja.


title: Peter Sagan

text: Sagan on kilpaillut myös maastopyöräilyssä ja cyclocrossissa. Hän sai vuonna 2007 pronssia junioreiden maastoajon ja cyclocrossin EM-kilpailuissa ja voitti lisäksi Slovakian juniorimestaruuden niin maantie- kuin maastoajossakin. Vuonna 2008 hän voitti maastoajon junioreiden Euroopan- ja maailmanmestaruuden sekä sai hopeaa cyclocrossin junioreiden MM-kilpailussa.


title: Peter Sagan

text: Sagan aloitti maantiepyöräilyn ammattilaisuransa Dukla Trencin Merida -joukkueessa 2009. Hän voitti kotimaassaan ajetun GP Kooperativa -kilpailun sekä kaksi etappia Wyscig Dookola Mazowska -ajossa Puolassa. Kauden 2010 alusta hän edusti Liquigas-tallia. Hän sijoittui heti tammikuussa Tour Down Under -kilpailussa kahdella etapilla viiden parhaan joukkoon. Maaliskuisessa Pariisi–Nizza-ajossa hän sijoittui prologissa viidenneksi, toisella etapilla toiseksi sekä voitti kolmannen ja viidennen osuuden. Hän oli vielä kuudennella osuudella kolmas ja voitti lopulta pistekilpailun. Huhti-toukokuun vaihteessa ajetussa Tour de Romandiessa hän sijoittui prologissa toiseksi ja voitti ensimmäisen yhteislähtöetapin. Kalifornian ympäriajossa hän voitti viidennen ja kuudennen osuuden. Hän sijoittui toiseksi sekä Philadelphia International Championship -kilpailussa että UCI ProTour -sarjaan kuuluneessa Grand Prix Cycliste de Montréal -ajossa.


title: Peter Sagan

text: Kaudella 2011 Sagan voitti Giro di Sardegna -etappikilpailun. Hän voitti lisäksi pistekilpailun sekä ensimmäisen, kolmannen ja neljännen etapin. Kalifornian ympäriajossa hän voitti viidennen etapin ja oli Philadelphia International Championshipissa toinen. Sveitsin ympäriajossa hän voitti kolmannen ja kahdeksannen etapin sekä pistekilpailun. Hän voitti kesäkuussa myös maantieajon Slovakian-mestaruuden. Hän voitti Puolan ympäriajon neljännen ja viidennen etapin, ja nousi kokonaiskilpailun voittajaksi viimeisen etapin kakkossijasta saamiensa aikahyvityssekuntien ansiosta. Hän voitti myös pistekilpailun. Espanjan ympäriajossa hän voitti kuudennen, 12:nnen ja 21:nnen etapin ja oli seitsemännellä etapilla toinen. Kööpenhaminan MM-kilpailuissa hän oli maantieajossa kahdestoista.


title: Peter Sagan

text: Sagan voitti 2012 Omanin ympäriajon toisen etapin. Lisäksi hän voitti pistekilpailun. Tirreno–Adriaticossa hän voitti neljännen etapin. Milano – San Remo -klassikossa hän sijoittui neljänneksi ja Gent–Wevelgemissä toiseksi. Hän voitti avausetapin De Pannen kolmen päivän ajossa. Flanderin ympäriajossa hän oli viides ja Amstel Gold Racessa kolmas. Kalifornian ympäriajossa hän voitti neljä ensimmäistä etappia, kahdeksannen etapin sekä pistekilpailun. Sveitsin ympäriajossa hän voitti ensimmäisenä etappina ajetun aika-ajon, kolmannen, neljännen ja kuudennen etapin sekä pistekilpailun. Hän voitti myös Slovakian maantieajomestaruuden. Ranskan ympäriajossa hän voitti pistekilpailun sekä ensimmäisen, kolmannen ja kuudennen etapin, oli 13., 14. ja 20. etapilla toinen sekä 18. etapilla kolmas. Valkenburgin MM-kilpailuissa hän oli maantieajossa neljästoista.


title: Peter Sagan

text: Sagan edusti vuoden 2013 alusta Cannondale Pro Cycling Team -joukkuetta. Hän voitti helmikuisessa Omanin ympäriajossa toisen ja kolmannen etapin. Hän voitti myös Gran Premio Città di Camaiore -kilpailun. Strade Bianche -kilpailussa hän sijoittui toiseksi. Maaliskuussa hän voitti Tirreno–Adriaticon kolmannen ja kuudennen etapin. Milano – San Remossa hän sijoittui Gerald Ciolekin jälkeen toiseksi. Hän oli toinen myös E3 Harelbeke -kilpailussa. Hän voitti Gent–Wevelgem-klassikon karattuaan kärkiryhmästä noin neljä kilometriä ennen maalia. De Pannen kolmen päivän ajossa hän voitti ensimmäisen etapin. Flanderin ympäriajossa hän sijoittui toiseksi minuutin ja 26 sekuntia Fabian Cancellaralle hävinneenä. Huhtikuussa hän voitti Brabantse Pijl -kilpailun. Toukokuisessa Kalifornian ympäriajossa hän voitti kolmannen ja kahdeksannen etapin sekä pistekilpailun. Kesäkuussa hän voitti Sveitsin ympäriajon kolmannen ja kahdeksannen etapin sekä pistekilpailun. Lisäksi hän voitti maantieajon Slovakian-mestaruuden. Ranskan ympäriajossa hän voitti pistekilpailun ja seitsemännen etapin, sijoittui toisella, kolmannella, kuudennella ja 13:nnella etapilla toiseksi sekä viidennellä ja 12:nnella etapilla kolmanneksi. Elokuisessa USA Pro Challenge -kilpailussa hän voitti ensimmäisen, kolmannen, kuudennen ja seitsemännen osuuden sekä pistekilpailun. Syyskuussa hän voitti Tour of Albertan prologin, ensimmäisen ja viidennen etapin sekä pistekilpailun. Hän voitti myös Grand Prix Cycliste de Montréal -kilpailun. MM-kilpailujen maantieajossa hän sijoittui kuudenneksi.


title: Peter Sagan

text: Sagan voitti 2014 Omanin ympäriajon neljännen etapin. Strade Bianche -kilpailussa hän oli toinen. Tirreno–Adriaticossa hän voitti kolmannen etapin ja pistekilpailun. Hän voitti World Tour -sarjaan kuuluneen E3 Harelbeke -kilpailun ja oli kolmas Gent–Wevelgemissä. Hän voitti ensimmäisen etapin De Pannen kolmen päivän ajossa. Pariisi–Roubaix'ssa hän sijoittui kuudenneksi. Kalifornian ympäriajossa hän voitti seitsemännen etapin ja pistekilpailun. Sveitsin ympäriajossa hän voitti kolmannen etapin ja pistekilpailun. Hän voitti jälleen Slovakian maantieajomestaruuden. Ranskan ympäriajossa hän voitti pistekilpailun ja oli 1., 3., 7. ja 12. etapilla toinen sekä 15. etapilla kolmas. Espanjan ympäriajossa 2014 hän sijoittui kahdeksannella etapilla kolmanneksi.


title: Peter Sagan

text: Sagan siirtyi kaudelle 2015 Team Tinkoff-Saxo -talliin. Hän voitti 2015 Qatarin ympäriajon nuorten kilpailun. Tirreno–Adriaticossa hän voitti kuudennen etapin ja pistekilpailun. Milano – San Remossa ja Flanderin ympäriajossa hän oli neljäs. Kalifornian ympäriajossa hän voitti neljännen etapin sekä aika-ajona käydyn kuudennen etapin. Hän voitti kokonaiskilpailun kolmen sekunnin erolla Julian Alaphilippeen saatuaan neljä hyvityssekuntia viimeisen etapin kolmannesta sijasta, jonka hän saavutti maalikuvatarkastuksen jälkeen ennen Tyler Farraria. Sveitsin ympäriajossa hän voitti toisen ja viidennen etapin sekä pistekilpailun. Hän voitti Slovakian-mestaruuden sekä aika-ajossa että maantieajossa. Ranskan ympäriajossa hän oli toisella, viidennellä, kuudennella, 13:nnella ja 16:nnella etapilla toinen sekä neljännellä ja seitsemännellä etapilla kolmas. Hän voitti pistekilpailun neljäntenä vuonna peräkkäin. Espanjan ympäriajossa hän voitti kolmannen etapin, oli toinen neljännellä etapilla ja kolmas viidennellä etapilla. Hän voitti syyskuussa maailmanmestaruuden Richmondissa. Hän karkasi irtiottoon jyrkässä nousussa kolme kilometriä ennen maalia ja voitti kilpailun lopulta kolmen sekunnin erolla Michael Matthewsiin.


title: Peter Sagan

text: Sagan sijoittui 2016 Omloop Het Nieuwsblad -kilpailussa toiseksi. Hän oli toinen myös Tirreno–Adriaticon kokonaiskilpailussa sekunnin Greg Van Avermaetille hävinneenä. Lisäksi hän voitti pistekilpailun. E3 Harelbeke -kilpailussa hän sijoittui niin ikään toiseksi. Hän voitti Gent–Wevelgem-klassikon oltuaan paras neljän miehen loppukirissä. Viikkoa myöhemmin hän voitti Flanderin ympäriajon karattuaan irtiottokumppaniltaan Sep Vanmarckelta Paterbergin nousussa 13 kilometriä ennen maalia. Hän voitti kilpailun lopulta 25 sekunnin erolla Fabian Cancellaraan.


title: Peter Sagan

text: Sagan voitti 2016 Kalifornian ympäriajon ensimmäisen ja neljännen etapin sekä pistekilpailun. Sveitsin ympäriajossa hän voitti toisen ja kolmannen etapin. Ranskan ympäriajossa hän voitti toisen, 11:nnen ja 16:nnen etapin, oli toinen kymmenennellä ja 21. etapilla sekä kolmas ensimmäisellä, neljännellä ja 14. etapilla. Hän johti kokonaiskilpailua etappien 2–4 jälkeen ja voitti pistekilpailun viidettä kertaa peräkkäin. Hän osallistui Rio de Janeiron olympialaisissa maastoajoon sijoittuen 35:nneksi. Syyskuussa hän voitti Grand Prix Cycliste de Québec -kilpailun ja sijoittui toiseksi Grand Prix Cycliste de Montréal -ajossa. Hän voitti maantieajon Euroopan-mestaruuden Plumelecissa. Eneco Tourin kokonaiskilpailussa hän sijoittui kolmanneksi sekä voitti pistekilpailun ja kolmannen ja neljännen etapin. Hän voitti UCI World Tourin kokonaiskilpailun 2016. Lokakuussa Dohan MM-kilpailuissa hän puolusti menestyksekkäästi maantieajon maailmanmestaruuttaan oltuaan paras 12 ajajan loppukirissä.


title: Peter Sagan

text: Sagan siirtyi Bora-Hansgrohe-talliin 2017. Hän sijoittui Omloop Het Nieuwsbladissa jälleen toiseksi. Seuraavana päivänä hän voitti Kuurne–Bryssel–Kuurne-kilpailun. Tirreno–Adriaticossa hän voitti kolmannen ja viidennen etapin sekä pistekilpailun. Milano – San Remossa hän oli toinen ja Gent–Wevelgemissä kolmas. Kalifornian ympäriajossa hän voitti kolmannen etapin ja pistekilpailun. Sveitsin ympäriajossa hän voitti viidennen ja kahdeksannen etapin sekä pistekilpailun. Ranskan ympäriajossa hän voitti kolmannen etapin. Seuraavalla etapilla hän ylitti maalilinjan toisena, mutta tuomaristo katsoi hänen "taklanneen" Mark Cavendishia loppukirissä sen verran vakavasti, että sulki hänet kilpailusta. Muutamaa viikkoa myöhemmin hän voitti Puolan ympäriajon ensimmäisen etapin ja pistekilpailun. BinckBank Tourilla hän voitti ensimmäisen ja kolmannen etapin sekä pistekilpailun. Syyskuussa hän voitti toistamiseen Grand Prix Cycliste de Québec -kilpailun. Bergenin MM-kilpailuissa hän voitti kolmannen perättäisen maantieajon maailmanmestaruutensa loppukirissä ennen Alexander Kristoffia.


title: Peter Sagan

text: Sagan voitti tammikuussa 2018 People's Choice Classicin sekä Tour Down Underin pistekilpailun ja neljännen etapin. Maaliskuussa hän oli kuudes Milano – San Remo -suurklassikossa. Hän voitti Gent–Wevelgemin ennätystä sivunneen kolmannen kerran. Flanderin ympäriajossa hän oli kuudes. Hän voitti Pariisi–Roubaix'n kukistettuaan loppukirissä irtiottokumppaninsa Silvan Dillierin. Amstel Gold Racessa hän oli neljäs. Hän voitti Sveitsin ympäriajon toisen etapin sekä jo seitsemännen kerran pistekilpailun. Hän voitti samana vuonna maantieajon Slovakian-mestaruuden. Ranskan ympäriajossa hän voitti pistekilpailun Erik Zabelin ennätystä sivunneen kuudennen kerran vaikka loukkasikin itseään rajussa kaatumisessa 17. etapilla. Hän voitti kilpailun toisen, viidennen ja 13:nnen etapin, oli toinen ensimmäisellä, neljännella ja kahdeksannellä etapilla sekä kolmas seitsemännellä etapilla. Hän johti kokonaiskilpailua toisen etapin jälkeen. Saman vuoden Espanjan ympäriajossa hän oli seitsemännellä, kahdeksannella, kymmenennellä ja 21. etapilla toinen sekä kolmannella ja 18. etapilla kolmas. Pistekilpailussa hän sijoittui toiseksi. UCI World Tourin kokonaiskilpailussa hän oli toinen.


title: Peter Sagan

text: Sagan voitti 2019 Tour Down Underin kolmannen etapin.


title: Pariisi–Nizza-ajo 2006

text: Pariisi–Nizza-ajo 2006 oli 5. maaliskuuta – 12. maaliskuuta ajettu pyöräilykilpailu. Kilpailun voitti yhdysvaltalainen ajaja Floyd Landis, jonka talli oli Phonak.


title: Pariisi–Nizza-ajo 2006

text:
Lähde:Cyclingnews
Lähde: Cyclingnews


title: Kotimusiikkiviikko

text: Kotimusiikkiviikko on Seurakuntaopistolla Järvenpäässä vuosittain järjestettävä musiikkileiri. Kotimusiikkiviikko kuuluu Seurakuntaopiston osana toimivan Luther-opisto-nimisen kansanopiston kurssitarjontaan.


title: Kotimusiikkiviikko

text: Ensimmäiset kotimusiikkiviikot järjestettiin 1950-luvun puolivälissä. Vuosikymmenten kuluessa kotimusiikkiviikko kehittynyt eri ikäisten musiikin harrastajien kohtaamispaikaksi. Kotimusiikkiviikko ajoittuu heinä-elokuun vaihteeseen ja se kestää maanantaista sunnuntaihin. Kotimusiikkiviikolla on mahdollisuus opiskella ja harjoitella eri instrumenttien soittoa ja laulua. Kotimusiikkiviikon aikana on mahdollisuus kokeilla ja kehittää omia taitojaan musiikin tekemisessä sekä olla yhdessä muiden musiikin ystävien kanssa. Kotimusiikkiviikolla on ollut yhteyksiä vastaaviin tapahtumiin erityisesti Saksassa.


title: Kotimusiikkiviikko

text: Kotimusiikkiviikko järjestetään Sibeliuksen kodin, Ainolan, naapurissa Tuusulanjärven rannalla. Kotimusiikkiviikko kunnioittaa Sibeliuksen ja Tuusulanjärven taiteilijayhteisön perinteitä. Kotimusiikkiviikon päätöspäivän perinteisiin kuuluu esimerkiksi vierailu ja musiikkihetki Sibeliuksen haudalla.


title: Kotimusiikkiviikko

text: Seurakuntaopistolla voi opiskella myös esittävän taiteen kansanopistolinjoilla, jotka tarjoavat mahdollisuuden lukuvuoden kestäviin draama- ja musiikkiopintoihin. Opinnot antavat valmiuksia alan jatko-opintoihin sekä musiikin ja teatterin hyödyntämiseen eri aloilla.


title: William Bonnet

text: William Bonnet (s. 25. kesäkuuta 1982 Saint-Doulchard, Ranska) on ranskalainen maantiepyöräilijä, joka edustaa UCI World Tour -tason Groupama-FDJ-tallia.


title: William Bonnet

text: Bonnet on kilpaillut myös ratapyöräilyssä, ja hän kuului Ranskan hopeajoukkueeseen junioreiden MM-kilpailujen joukkuetakaa-ajossa 2000. Hän aloitti maantiepyöräilyn ammattilaisuransa Auber 93 -joukkueessa 2005, jolloin voitti Pariisi–Corrèze-kilpailun. Vuosina 2006–2008 hän edusti Crédit Agricole -tallia. Hän voitti 2008 Tour de la Sommen ja GP d'Isbergues -kilpailun.


title: William Bonnet

text: Bonnet edusti Bbox Bouygues Télécom -joukkuetta vuosina 2009–2010. Espanjan ympäriajossa 2009 hän sijoittui toiseksi sekä 16. että 17. etapilla. Pariisi–Nizza-ajossa 2010 hän voitti Limogesiin päättyneen toisen osuuden. Kauden 2011 alusta hän on edustanut FDJ-tallia. Hän sijoittui Dohan MM-kilpailuissa 2016 maantieajossa kahdeksanneksi.


title: José Bono

text: José Bono (s. 14. joulukuuta 1950) on espanjalainen sosialistisen työväenpuolueen (PSOE) poliitikko.


title: José Bono

text: Hän oli Espanjan puolustusministeri vuosina 2004–2006 ja Kastilia- La Manchan aluehallituksen puheenjohtaja vuosina 1983–2004. Hän toimi edustajainhuoneen puhemiehenä 2008–2011.


title: Etelä-Amerikan historia

text: Etelä-Amerikan historia kattaa ajan ensimmäisten ihmisten saapumisesta Etelä-Amerikan mantereelle nykyaikaan asti.


title: Etelä-Amerikan historia

text: Ei osata sanoa, milloin nykyihminen saapui Etelä-Amerikkaan. Etelä-Amerikka asutettiin ainakin pääosin Pohjois-Amerikasta käsin. Monien mukaan nykyihminen olisi saapunut viimeistään 13 000 vuotta sitten Etelä-Amerikan eteläkärkeen kuljettaen mukanaan piikivisiä niin sanottuja kalanpyrstökärkiä. Mutta on väitetty myös, että Etelä-Amerikassa olisi ollut ihmisiä huomattavasti aiemmin, jopa 50 000 vuotta sitten.


title: Etelä-Amerikan historia

text: Noin 12 000 vuotta sitten kylmien vuoristoniittyjen asukkaat Perussa metsästivät sekä pitivät vikunjaa kotieläimenään ja viljelivät kasveja. Eteläisessä Chilessa, Tulimaan Cueva Fellissä oli 11 000 vuotta sitten asutusta. 10 000 vuotta sitten nykyisen Bolivian alueella, Andien vuoriston rinteillä kasvatettiin perunaa. Chilipaprikoita ja papuja kasvatettiin 8 500 vuotta sitten Andien keskiosassa.


title: Etelä-Amerikan historia

text: Varhainen puutarhaviljely saattoi alkaa Perussa ehkä jo 8500 eaa. Etelä-Amerikan vaeltelevien heimojen ja ryhmien asutus alkoi kiinteytyä joskus 5000–4000 eaa. paikoilleen pysyviin kyliin, mikä näkyy muun muassa Nanchocissa kalastukseen liittyen. Samoihin aikoihin Amazonin altaassa oli keksitty saviastioiden tekotaito 5000–4000 eaa. Taperinhassa Santarémin lähellä. Saviastiat levisivät aikaa myöten sieltä Ecuadoriin ja Kolumbiaan. Maissia alettiin viljellä vuoden 2000 eaa. paikkeilla Tyynenmeren rannikon pohjoisosassa, mutta sitäkäytettiin aluksi seremoniallisena kasvina. perunan ja uulucan käytöstä on jäänteitä jopa 5000 vuotta eaa., mutta kyse voi olla keräilystä eikä maanviljelystä. Papujen ja tomaatin käytöstä on jäänteitä noin 3000-luvulta eaa. alkaen. Perun rannikolla pydettiin selkärangattomia mereneläviä jo 10 000 vuotta eaa., myöhemmin myös kalaa ja merinisäkkäitä.


title: Etelä-Amerikan historia

text: Etelä-Amerikan sivistyksen kehitys eteni kovinta vauhtia Keski-Andeilla Perun seuduilla. Kiinteät kylät alkoivat siellä kasvaa maanviljelyn tuottamien satojen voimalla viimeistään vuosituhannella 4000–3000 eaa., jolloin laama ja alpakka kesytettiin ja puuvillaa alettiin viljellä. Vuosisatojen myötä voimistuvia päällikkökuntia syntyi Keski- ja Pohjois-Andeille. Noin 3500–2600 eaa. alkaen alettiin Pohjois-Perun rannikolle ja sisämaahankin rakentaa monumentteja, joissa oli tasannemaisia korokkeita, jotka liittyivät uhritemppeleihin. Näistä tunnetuimpia on Caral Supéjoen laaksossa.


title: Etelä-Amerikan historia

text: Noin 1800 eaa. saviastioiden tekotaito saapui vihdoinkin Peruun, jossa rannikon keskukset olivat kasvaneet valtaviksi varsinkin Pohjois-Perun Casmajoen laaksossa, missä oli Sechin Alton keskus. Näihin keskuksiin liittyi laajoja, säännöllisiä ja tavallisesti pohjakaavaltaan U:n muotoisia temppeleitä, joissa oli erilaisia kiviveistoksia. Ne sotivat keskenään ja uhrauttivat ihmisiä seremonioissaan. Sechin alton temppelin ala oli 200 hehtaaria ja pituus 1,4 kilometriä. Suurin kumpu oli 44 metriä korkea, ja sen pohjan mitat olivat 300×250 m.


title: Etelä-Amerikan historia

text:
Noin 900–700 eaa. monet rannikon kaupunkivaltiot luhistuivat luultavasti kuivuuteen, ja ylängön Chavínin kulttuurin vaikutus levisi laajalle ehkä kaupan, ehkä valloitusotien kautta.
Chavinin luhistuttua syntyi monia paikalliskulttuureja, noin 0–700 jaa. vallinnut Moche, joka oli varmuudella valtio. Pian sen luhistumisen jälkeen noin 600–1000 jaa. ylängöllä kukoisti kaksi suurta keskusta, Tiwanaku ja Wari, jotka saattoivat olla keskenään liittolaisia tai kilpailijoita, tätä ei tiedetä, koska kirjoitettuja lähteitä ei ole säilynyt. Nämä molemmat rakensivat suuria kivimonumentteja Andeille, ja niiden pääkaupungeissa oli yli 20 000 asukasta.Näiden valtioiden romahdus synnytti valtatyhjiön, johon syntyi valtioita, muun muassa Lambayeque ja Chimor, joka laajeni rannikolla 1300- ja 1400-luvuilla ennen inkavalloitusta.


title: Etelä-Amerikan historia

text: Inkojen historia alkoi joskus 1200 eaa. Heidän alueensa oli vielä vuonna 1438 melko pieni ja käsitti lähinnä Cuzcon lähistön. Valloittajakuninkaat Pachachuti, Túpac Inca Yupanqui ja Huayana Capac tekivät inkavaltioista suuren. Inkavaltio romahti Francisco Pizarron tekemään espanjalaisvalloituksen 1530-luvulla sen jälkeen kun siellä oli käyty tuhoisa veljessota kuninkuudesta Atahuallpan ja Huascárin välillä. Muualla Etelä-Amerikassa kuin Keski-Andeilla oli vaihtelevia kulttuureja, joista jotkut olivat edenneet heimoliittojen asteille yhteiskunnan kehityksessä. Kehittyneitä maanviljelyllä eläviä päällikkökuntia oli muun muassa Kolumbiassa, Venezuelassa ja Amazonin altaassa sekä Itä-Boliviassa. Sitä vastoin kehittymätön metsästyskulttuuri vallitsi Etelä-Amerikan eteläkärjessä Tulimaassa.


title: Etelä-Amerikan historia

text: Italialainen Amerigo Vespucci purjehti vuonna 1499 Espanjasta Etelä-Amerikkaan. Pedro Alvarez Cabral julisti Brasilian Portugalin alusmaaksi saavuttuaan sinne vuonna 1500. Paikalliset intiaanit surmasivat vuonna 1516 Juan Diaz de Solisin hänen saavuttua ensimmäisenä eurooppalaisena nykyisen Argentiinan alueelle. Vuonna 1521 espanjalaiset perustivat mantereen pohjoisrannikolle siirtokunnan, josta on kehittynyt nykyinen Venezuelan valtio.


title: Etelä-Amerikan historia

text: Vuonna 1525 Inkavaltio joutui sisällissotaan. Espanjalaisten hopealöydöt Keski-Andeilta vuonna 1545 aiheuttivat ryntäyksen seudulle. Vuonna 1567 lavantautiin kuoli noin kaksi miljoonaa intiaania. Espanjalaiset perustivat vuonna 1580 Buenos Airesin siirtokunnan nykyisen Argentiinan alueelle. Vuonna 1616 alankomaalainen Willem Schouten purjehti Kap Hornin ohi.


title: Etelä-Amerikan historia

text: Vuonna 1630 Brasilian sokeriplantaaseille alettiin tuoda suuria määriä orjia Afrikasta. Túpac Amaru II nostatti Perussa vuonna 1780 espanjalaisia vastaan intiaanikapinan. Kapina kuitenkin epäonnistui. Vuonna 1790 sekä orjia että alkuperäisväestöä käytettiin työvoimana plantaaseilla Brasiliassa. Neekeriorjuus loppui maassa vuonna 1888.


title: Etelä-Amerikan historia

text: Ranskan suuri vallankumous innoitti Haitilla orjat kapinaan, joka johti itsenäistymiseen. Kansallisaatteet levisivät myös Etelä-Ameikkaan. Brasiliassa kansallismieliten kapinaa tuki Portugalin kuninkaan poika Pedro I tuki heitä. Brasilia itsenäistyi 1822 ja Pedro I:stä tuli Brasilian keisari. Argentiina itsenäistyi vuonna 1816. Espanja menetti siirtomaansa Etelä-Amerikan itsenäisyyssodissa. Vuonna 1870 Amazonin alueella alkoi voimakas kumintuotanto. Se veti puoleensa siirtolaisia sekä Euroopasta että itärannikolta. Vuosina 1879–1883 käydyn "salpietarisodan" seurauksena Bolivia menetti yhteyden mereen, menettämällä Chilelle Atacaman autiomaan.


title: Etelä-Amerikan historia

text: 1900-luvun alussa ensimmäinen maailmansota vähensi huomattavasti mantereen valtioiden kauppaa. Mutta eräiden maiden vienti puolestaan kääntyi kasvuun. Kaupungistuminen ja väestönkasvu kiihtyivät 1930-luvulla varsinkin Uruguayssa ja Argentiinassa. Syy tähän oli siirtolaisuus.


title: Etelä-Amerikan historia

text: Toisessa maailmansodassa Brasilia oli liittoutuneiden puolella. Sodan jälkeen monet natsit pakenivat Euroopasta Etelä-Amerikkaan. Esimerkiksi Josef Mengele sukkuloi eri Etelä-Amerikan maissa kuolemaansa vuonna 1979 asti.


title: Etelä-Amerikan historia

text: Chileläisessä Santiago de Chilen kaupungissa sattui vuonna 1960 5 000 ihmisen hengen vaatinut maanjäristys.


title: Etelä-Amerikan historia

text: Poliittisesti 1900-luvun jälkipuoli oli Etelä-Amerikassa rauhatonta, ja maanosa joutui kylmän sodan näyttämöksi. Useissa maissa toimi marxilaisia sissijärjestöjä. 1960- ja 1970-luvuilla muun muassa Brasiliassa, Chilessä ja Argentiinassa nousivat valtaan kovaotteiset sotilasdiktatuurit. Sotilasdiktatuureista siirryttiin demokratiaan 1980-luvun kuluessa.


title: Etelä-Amerikan historia

text: Vuonna 1982 käytiin Falklandin sota Argentiinan ja Ison-Britannian välillä. Vuonna 1992 Rio de Janeirossa, Brasiliassa pidettiin YK:n ympäristökokous.


title: Etelä-Amerikan historia

text: Vuosituhannen vaihteessa useissa maissa, etenkin Argentiinassa, oli paha talousikriisi. Maat eivät kyenneet maksamaan velkojaan, ja pankkeja suljettiin ja ihmiset menettivät säästöjään.


title: Etelä-Amerikan historia

text: Monissa Etelä-Amerikan maassa on valittu 2000-luvulla vasemmistolainen presidentti. Näihin kuuluvat Venezuelan Hugo Chávez, Brasilian Luiz Inácio Lula da Silva, Bolivian Evo Morales, Chilen Michelle Bachelet, Ecuadorin Rafael Correa, Perun Alan García, Argientiinan Cristina Fernández de Kirchner, Paraguayn Fernando Lugo ja Uruguayn José Mujica.


title: Chilenpikkutiira

text: Chilenpikkutiira ("Sterna lorata") on eteläamerikkalainen tiira. Sen elinympäristö käsittää Tyynemeren rannikon Ecuadorin pohjoisosan Guayaquilista Pohjois-Chilen Tarapacáan. Sen populaation koko on todennäköisesti noin 1 000–3 000 yksilöä. Rudolph Amandus Philippi ja Christian Ludwig Landbeck kuvailivat lajin holotyypin Chilen Aricasta 1861.


title: Eteläamerikantiira

text: Eteläamerikantiira ("Sterna hirundinacea") on eteläamerikkalainen tiira. Sen elinympäristö käsittää mantereen etealäosan rannikot Perun eteläosista Tulimaahan, Falklandsaarille ja Brasilian keskiosien Espírito Santoon. Telveksi se siirtyy mantereen rannikoille päiväntasaajan seudulle. René-Primevère Lesson kuvaili lajin holotyypin Brasilian Santa Catarinasta 1831.


title: M/T Suula

text: M/T Suula on Navidom Oy:n omistaman SSC Suula Oy:n omistama öljytankkeri.


title: M/T Suula

text: Alus tilattiin Estaleiros Navais de Viana do Castelolta Viana do Castelosta Portugalista. Sen köli laskettiin 4. syyskuuta 2003 telakkanumerolla 225, ja se laskettiin vesille 23. heinäkuuta 2004. Alus luovutettiin 4. helmikuuta 2005 Neste Shipping Oy:lle.


title: M/T Suula

text: Alus on Nesteen käytössä edelleen. Aluksen ei tarvitse käyttää luotsia liikkuessaan Porvooseen Sköldviikin satamaan, jos aluksen kapteeneilla on linjaluotsinkirjat kyseiselle väylälle.


title: SOGEADE

text: SOGEADE (Société de gestion de l'aéronautique, de la défense et de l'espace) on ranskalainen holding-yhtiö, joka omisti vuonna 2000 noin 30 % EADS-konsernista ja vuoden 2009 lopulla noin 22 %.


title: SOGEADE

text: Yhtiön omistavat Ranskan valtion omistama SOGEPA-sijoitusyhtiö (alun perin 50 % osuus SOGEADEsta, vuonna 2009 67 %) ja Désirade-sijoitusyhtiö (50 %, laskenut kolmannekseen), jonka omistaa ranskalainen sotateollisuus- ja mediayhtiö Lagardère Group.


title: Juslin

text: Juslin on seuraavien henkilöiden sukunimi


title: Gravé dans la roche

text: Gravé dans la roche on Sniper-yhtyeen toinen studioalbumi ja se julkaistiin 19. toukokuuta 2003. Albumi käsitteli sanoissaan muun muassa Israelin–Palestiinan konfliktia ja ilmaston lämpenemistä.


title: Beethoven’s Big Break

text: Beethoven’s Big Break (tunnetaan suomeksi myös nimellä Beethovenin kuudes) on vuonna 2008 videolevitykseen tullut yhdysvaltalainen elokuva. Elokuva on Beethoven-elokuvasarjan kuudes osa.


title: Ylva

text: Ylva on muinaisskandinaavinen naisen etunimi, joka merkitsee naarassutta. Ylvan nimipäivä on suomenruotsalaisen kalenterin mukaan 13. syyskuuta.


title: Ylva

text: Suomessa nimi Ylva on vuoden 2009 loppuun mennessä annettu Väestörekisterikeskuksen tietojen mukaan noin 280 henkilölle.